Life and Eyes in Color!\n«Nea Optiki and Zeus + Dione donate 2,000 eye masks»\nΝέα συνεργασία με την dp69\nNew International Development Partnership\nIt’s official!!! Το “Design Lab” και η “Νέα Οπτική Α.Ε.” παρουσίαζουν στην Ελλάδα τη νέα απόλυτα fashion συλλογή γυαλιών οράσεως του αγαπημένου brand “KOALI”, όπου κατασκευάζεται στη Γαλλία από τον καταξιωμένο και διεθνή οίκο “MOREL”.\nΜε όνομα εμπνευσμένο από το φυτό “koali”, συνώνυμο της θυληκότητας, η συλλογή “KOALI” ενσαρκώνει όλα τα στοιχεία της γαλλικής κουλτούρας και αισθητικής ενώ οι fashion επιλογές έχουν τον απόλυτα πρωταγωνιστικό ρόλο!\nΠρόκειται για μία συλλογή από stylish, trendy & colored γραμμές, που ανταποκρίνονται στις επιθυμίες και στις ανάγκες της σύγχρονης γυναίκας που τολμάει στη διαφορετικότητα. Aπευθύνεται σε εσένα που αγαπάς τη μόδα και αναζητάς, ό,τι πιο ιδιαίτερο και ψαγμένο υπάρχει στην αγορά.\nΜεγάλη ποικιλία χρωματικών συνδυασμών, άριστη ποιότητα και μοναδικό design με έμφαση στη σχεδιαστική λεπτομέρεια και απίστευτες τεχνολογικές καινοτομίες, που θα σε συναρπάσουν και θα ενισχύσουν την προσωπικότητά σου!\nΗ συλλογή που θα λατρέψουν όλες οι fashionistas!\nΔιατίθενται στην Ελλάδα από τη “ΝΕΑ ΟΠΤΙΚΗ Α.Ε.” σε επιλεγμένα καταστήματα οπτικών.\nΔες παρακάτω μερικά από τα υπέροχα σχέδια, που θα κάνουν τις εμφανίσεις σου ξεχωριστές και μοναδικές!\nΓια παραγγελίες και οποιαδήποτε πληροφορία επικοινωνήστε μαζί μας\n210 211 6001 - 210 573 0471


Clavis Inferni – Το Κλειδί της Κόλασης | George Ioannidis official website\nHome » Άρθρα » Clavis Inferni – Το Κλειδί της Κόλασης\n26/10/11 by Γιώργος Ιωαννίδης\nτου Άγιου Κυπριανού\nΤο 2005, εκδόθηκε στη χώρα μας –σε μια εξαιρετικά καλαίσθητη και προσεγμένη έκδοση– το γριμόριο Magia Naturalis et Innaturalis (1849), που αποδίδεται στον θρυλικό Δρ. Γιοχάνες Φάουστ.\nΑπό την πρώτη στιγμή, η πλούσια εικονογράφηση του βιβλίου μού προκάλεσε την προσοχή, όμως δεν είχα μέχρι τότε τα μέσα για να διασταυρώσω την πηγή των παράξενων εικόνων που το συνόδευαν.\nΤο επόμενο κομμάτι στο παζλ εμφανίστηκε το Μάιο του 2009, όταν ο καθηγητής κοινωνικής ιστορίας του Πανεπιστημίου Hertfordshire, Owen Davies, κυκλοφόρησε το νέο του πόνημα Grimoires: A History of Magic Books, όπου στο εξώφυλλο έβαλε ένα περίεργο έμβλημα με τρία ερπετά και ένα σταυρό επάνω σε μια πυραμίδα.\nΚάπου μέσα στο βιβλίο έγραφε πως η εικόνα προέρχεται από ένα μαύρο μαγικό βιβλίο του Αγίου Κυπριανού… αλλά δεν πρόσφερε περαιτέρω πληροφορίες. Τελικά, το Δεκέμβριο του ίδιου έτους, κυκλοφόρησε για πρώτη φορά και σε περιορισμένα αντίτυπα (μόλις 200) ένα πραγματικά σπάνιο έργο που έμελλε να απαντήσει σ’ όλα τα παραπάνω, ανοίγοντας μαζί ορισμένα καινούργια μεγάλα ερωτήματα.\nΟ τίτλος του είναι Clavis Inferni sive magia alba et nigra approbata Metatrona που σημαίνει Το Κλειδί της Κόλασης με τη Λευκή και Μαύρη Μαγεία όπως Φανερώθηκε από τον Μέτατρον. Όσον αφορά τον συγγραφέα αυτού του βαρύγδουπου γριμορίου, είναι ο Άγιος Κυπριανός…\nΠοιος Είναι ο Άγιος-Μάγος Κυπριανός;\nΣτην εκκλησιαστική ιστορία υπάρχουν δυο Άγιοι με το ίδιο όνομα. Αυτός που μας ενδιαφέρει εδώ όμως δεν είναι ο Κυπριανός της Καρχηδόνας, αλλά της Αντιόχειας, που το 304 πέθανε μαρτυρικά από τους διωγμούς του Διοκλητιανού.\nΠώς γίνεται όμως ένα άγιος να υπογράφει βιβλία μαγείας; Σύμφωνα πάντα με την Παράδοση, ο Κυπριανός (που καταγόταν από μεγάλη και πλούσια οικογένεια Συγκλητικών) ήταν μύστης των αρχαίων τρόπων της μαγείας (σύμφωνα με ένα λατινικό χειρόγραφο που βρέθηκε στο Βατικανό και διέδωσε η Μπλαβάτσκυ, ο Κυπριανός ήταν φύλακας του Δράκου στο Ναό της Παλλάδας), γνωρίζοντας όλες τις μεθόδους να εξουσιάζει τα πνεύματα και τους δαίμονες.\nΌταν όμως προσπάθησε να μαγέψει μια Χριστιανή παρθένα (την Αγία Ιουστίνα), οι δαίμονες που τις έστειλε για να τη διαβάλουν ερωτικά, γύρισαν πίσω τρομαγμένοι από το σημάδι του σταυρού που έκανε η κοπέλα. Τότε ο Κυπριανός συνειδητοποίησε πως η δύναμη του Ιησού είναι μεγαλύτερη από αυτή που υπηρετούσε, και βαφτίστηκε Χριστιανός, κηρύττοντας το λόγο του Θεού.\nΤα Μαγικά Βιβλία του Αγίου\nΟ Άγιος Κυπριανός έγραψε πολλά συγγράμματα και 87 επιστολές. Από τη μαγική του βιβλιοθήκη όμως, λέγεται πως δεν σώθηκε τίποτα, αφού έκαψε ολόκληρο το περιεχόμενό της.\nΠαρ’ όλα αυτά, ο θρύλος θέλει κάποια συγγράμματα να διέφυγαν τις φλόγες, βιβλία που είχε γράψει ο ίδιος πολύ πριν αποκηρύξει τη μαγεία. Αυτά ονομάζονται σήμερα Cyprinaus και δεν είναι λίγα…\nΤο 17ο και 18ο αιώνα, εμφανίστηκαν στη Νορβηγία περίπου 150 (!) Μαύρα Βιβλία (Svarteboka), διαφορετικά γριμόρια που αποδίδονταν όλα στον Κυπριανό. Το 19ο αιώνα κυκλοφόρησε το Cyprien Mago ante Conversionem στην κεντρική Ευρώπη, που ανέγραφε σαν αρχική ημερομηνία έκδοσης το 1460. Αντίστοιχα, στην Ισπανία κυκλοφόρησαν το Libro de San Cipriano και το O Antigo Livro de Sao Cipriano, έργα που ήταν γεμάτα από ξόρκια του Κυπριανού που έδεναν και ξέλυναν τα μάγια.\nΑπό όλα αυτά, το Libro de San Cipriano (1849) έχει μεγαλύτερο ενδιαφέρον, καθώς περιέχει προσευχές για τον Φύλακα Άγγελο, μια λίστα από 174 θησαυρούς και τους τρόπους να βρεθούνε, θεραπευτικά ξόρκια, μια προσευχή στον Μαύρο Τράγο και άλλα πολλά.\nΑξίζει να σημειώσω πως το συγκεκριμένο βιβλίο έφτασε μέσω της Πορτογαλίας στη Βραζιλία, όπου μέχρι και σήμερα έχει γνωρίσει δεκάδες εκδόσεις και παραλλαγές, κερδίζοντας μια ξεχωριστή θέση στην τοπική μαγική Παράδοση. Είναι δυνατόν όμως, όλα αυτά τα βιβλία να γράφτηκαν από τον Κυπριανό; Και τι γίνεται με το Κλειδί της Κόλασης;\nΠοιο Είναι Αυθεντικό;\nΚανένα από τα βιβλία που αποδίδονται στον Κυπριανό δεν είναι αυθεντικό έργο του Αγίου. Το ξέρουμε αυτό, διότι η φιλολογική μελέτη έδειξε πως όλα προέρχονται από νεώτερες εποχές.\nΤο Κλειδί της Κόλασης όμως ξεχωρίζει ανάμεσα στα ψευδεπίγραφα. Αφενός μεν, γιατί εκδόθηκε για πρώτη φορά το 2009, αφετέρου, γιατί κανείς πραγματικά δεν γνωρίζει τον συγγραφέα του… Το χειρόγραφο αγοράστηκε από τον συλλέκτη σπάνιων βιβλίων, Sir Henry Wellcome στις 29 Μαρτίου 1912, αλλά η προηγούμενη πορεία του είναι αβέβαιη.\nΚάποιοι πιστεύουν πως είναι έργο του Βαρόνου Robert Curzon (1810-1873), επειδή στη βιβλιοθήκη του έχουν βρεθεί βιβλία που αφορούν τη ζωή του Κυπριανού, όπως και μια Σολομωνική, την οποία υπέγραψε με κωδικό σύστημα παρόμοιο με αυτό που παρουσιάζει το Κλειδί της Κόλασης.\nΜια άλλη θεωρία θέλει κάποιον Γερμανό θεολόγο με το όνομα Johann Cyprianus (1642-1723), συντάκτη του μυστηριώδους βιβλίου μας. Η θεωρία αυτή βασίζεται στην αγάπη του Γερμανού Κυπριανού για την αλχημεία αλλά και στην ημερομηνία έκδοσης του Clavis Inferni που σύμφωνα με το κείμενο της πρώτης σελίδας, είναι το 1717… την ίδια χρονιά που γεννιέται ο Ελευθεροτεκτονισμός!\nΤι το ιδιαίτερο λοιπόν έχει αυτό το περίφημο χαμένο βιβλίο του Κυπριανού; Το Clavis Inferni παρέμενε άγνωστο σε μύστες και ακαδημαϊκούς, για τουλάχιστον έναν αιώνα. Τώρα όμως που το έργο δημοσιεύτηκε, αξιόλογοι ερευνητές όπως ο Stephen Skinner, ο David Rankine και ο καλός φίλος Ιωάννης Μαραθάκης διαπίστωσαν ορισμένες ιστορικές και μαγικές αξιόλογες λεπτομέρειες…\nΤο Κλειδί της Κόλασης αποτελείται από 21 σελίδες. Το κείμενο είναι γραμμένο σε τρεις γλώσσες (ελληνικά, εβραϊκά, λατινικά). Κάποιες λέξεις είναι γραμμένες ανάποδα, ενώ κάποια άλλα σημεία είναι κωδικοποιημένα με μαγικά αλφάβητα.\nΑυτός που το έγραψε φαίνεται πως γνώριζε καλά το Heptameron του Peter de Abano (1250-1316) ενώ το φιλοτέχνησε με αξιοπερίεργες εικόνες που αργότερα επηρέασαν τον ζωγράφο του Magia Naturalis et Innaturalis.\nΗ διαφορά εδώ όμως δεν έγκειται μονάχα στην αισθητική: Το Κλειδί της Κόλασης απεικονίζει τους δαίμονες με μορφές ζώων, ακολουθώντας μια περίεργη τοτεμική Παράδοση που έχει τις ρίζες της στην αρχαία Ελλάδα και Αίγυπτο – θέμα που αναπτύσσω στο βιβλίο μου Δαίμονες: Οι Σκοτεινοί Άγγελοι (2006).\nΕξίσου μοναδικό σ’ αυτό το βιβλίο είναι η απουσία των συνηθισμένων κοπιαστικών προσευχών που περιλαμβάνονται στα σολομωνικά βιβλία. Αντίθετα, το Clavis Inferni περιέχει απλά και άμεσα τυπικά επίκλησης των τεσσάρων Αρχαγγέλων και των τεσσάρων Δαιμονικών Βασιλιάδων (Paymon, Maimon, Egyn, Oracus).\nΤέλος, στο επίκεντρο της μαγείας αυτού του Κυπριανάριου βρίσκεται η αλλόκοτη φιγούρα του Μέτατρον, που σύμφωνα με το Zohar, ο Θεός του έχει προσφέρει όλα τα κλειδιά του σύμπαντος (δηλαδή τα θεϊκά μυστικά), μαζί και αυτό της Κόλασης. Ποιος είναι όμως ο Μέτατρον;\nΑποτελεί ίσως την πιο αινιγματική φιγούρα στην ιουδαϊκή κοσμολογία, ο βασιλιάς των αγγέλων, Μέτατρον. Σύμφωνα με την Παράδοση, η πρώτη του ενσάρκωση ήταν ο άγγελος Μιχαήλ, ενώ στη συνέχεια ο προφήτης Ενώχ. Κάποιοι τον αποκαλούν και κατώτατο Τετραγράμματο, τονίζοντας την υπεροχή του ανάμεσα στους αγγέλους.\nΘεωρείται πως είναι αυτός που οδηγούσε τους Εβραίους στην έρημο, που πάλεψε με τον Ιακώβ (Γένεσης 32) και που συγκεντρώνει τις ψυχής όταν πεθαίνουν. Το όνομά του προέρχεται ίσως από το λατινικό metator που σημαίνει οδηγός, ή από το ελληνικό μετά θρóνος, εννοώντας πως είναι ο πρώτος αξιωματικός στους ουρανούς, ακριβώς μετά τον Θεό.\nΑυτή λοιπόν η παράδοξη φιγούρα της ουράνιας ιεραρχίας φιλοξενείται στις σελίδες του Clavis Inferni. Ένα βιβλίο που, αν και ο χρόνος λησμόνησε, σήμερα επιτέλους μπορούμε να διαβάσουμε με ασφάλεια.\nΤην αξιέπαινη έκδοση του Clavis Inferni με σχόλια των Skinner και Rankine: The Grimoire of St. Cyprian (Golden Hoard, 2009).\nΠου μπορούμε να το προμηθευτούμε αυτο το αινιγματικό βιβλίο λοιπόν;\nΣτο τέλος του κειμένου, υπάρχει ο σύνδεσμος για αγορά σε χρώμα κόκκινο…\nΕνδιαφέρον, πολύ ενδιαφέρον….\nθελο το βιβλιο το κλειδι της κολασης να το αγορασο\nΜπορείς να το παραγγείλεις από το http://www.bookdepository.co.uk (ψάξε για το The Grimoire of St. Cyprian) ή από το βιβλιοπωλείο Πολιτεία στην Αθήνα (οι οποίοι και αυτοί θα το παραγγείλουν από το εξωτερικό).\nσυγνωμη που σας ενοχλο και παλι αλλα δεν εχουν συνεργασια πλεον και δεν μπωρουν να βρουν το βιβλιο του αγιου κυπριανου μηπως μπωρητε να μου πητε απο που θα το προμηθευτο? θελω τα ξορκια αγαπης και επαναφορας του αγιου κυπριανου ευχαρηστω και συγνωμη για την ενοχληση\nΣτην προηγούμενη απάντηση μου σου δίνω την ιστοσελίδα από όπου μπορείς να προμηθεύεσαι ξενόγλωσσα βιβλία. Δεν είναι δύσκολη διαδικασία 🙂\nΜύθοι του Έρωτα: Από την Ψυχολογία των Σχέσεων έως τη Μεταφυσική του Σεξ\nPosted on 24/05/13


Η ιστορία του «Satisfaction» | Περιοδικον Ποικιλης Υλης\nΗ ιστορία του «Satisfaction»\nPosted: 13 Σεπτεμβρίου 2012 in ΜΟΥΣΙΚΗ\nΕτικέτες: ροκ, ροκ μουσική, μουσική, Keath Richards, Mick Jagger, Rolling Stones, Satisfaction\n» I can’t get no satisfaction, I can’t get no satisfaction, ‘Cause I try and I try and I try and I try I can’t get no, I can’t get no…».\nΠοιος δεν έχει τραγουδήσει τους στίχους αυτού του τραγουδιού; Ποιος δεν έχει ξεσηκωθεί στο άκουσμά του; Είναι το τραγούδι που σημάδεψε τη ροκ μουσική και φέρει την υπογραφή του Keath Richards και στη συνέχεια του Mick Jagger.\nTo όνομα του Keith Richards μπαίνει δικαιωματικά πρώτο, γιατί αυτός το ξεκίνησε στον…ύπνο του! Είναι αυτό που λέμε, » κοιμήσου εσύ και η τύχη σου δουλεύει».\nΤον Μάιο του 1965 οι Rolling Stones βρίσκονταν στη Φλόριντα και συγκεκριμένα στο μοτέλ Κλίαργουότερ, για την περιοδεία τους.\nΤην ώρα, όμως, που κοιμόταν ο Richards οι νότες ήρθαν στον ύπνο του και το «ριφ» που ακούγεται στην εισαγωγή του τραγουδιού, θα περνούσε στην ιστορία. Απλά, δεν το ήξερε ακόμα!\nΗ ιστορία λέει, ότι σχεδόν κοιμισμένος σηκώθηκε, άρπαξε την κιθάρα του και το κασετόφωνο, έπαιξε τις νότες το ηχογράφησε και ξανακοιμήθηκε. Την επόμενη μέρα, η κασέτα είχε τελειώσει. Τη γύρισε πίσω, άκουσε τις νότες και ύστερα το ροχαλητό του.\nΥπάρχει και άλλη μια εκδοχή, που υποστηρίζει ότι αυτό έγινε στο σπίτι του στο Λονδίνο. Στη συνέχεια, ο Jagger κόλλησε τα λόγια και ανέλαβε να συνεχίσει την έμπνευση του Richards.\nTo τραγούδι γράφτηκε μέσα σε δέκα λεπτά στην πισίνα του ξενοδοχείου.


Αντισημιτισμός και ΜΜΕ (οδηγίες προς ναυτιλομένους στο βούρκο της ελληνικής και διεθνούς δημοσιογραφίας) | Stepanyan TSP\n← Καλύτερα νηστικοί, παρά ξεφτίλες και αντισημίτες\nΑυτοκτόνα ρε, τι σου ζητάνε; →\nΌποιος έχει πρόβλημα με τον αντισημιτισμό και τους φορείς του, έχει να κάνει τη δουλειά του Σίσυφου. Ο αντισημιτισμός είναι μια παρανοϊκή εμμονή, μια δολοφονική ιδέα και όχι αντίληψη ή γνώμη. Ο αντισημιτισμός είναι πάθος. Τέτοια πάθη, ως γνωστόν, συγκροτούνται ανορθολογικά. Οι ποιότητες τους δεν αντιμετωπίζονται πάνω στο πεδίο του πόσο καλά τεκμηριωμένη είναι η αντι-εβραϊκή ή αντι-ισραηλινή κριτική, αλλά αντιθέτως σε βαθιά ένστικτα της χριστιανικής-δυτικής ψυχής, όπως αυτή έχει διαμορφωθεί κοινωνικο-ιστορικά μέσα στο πέρασμα των αιώνων και κυρίως στη μετά-άουσβιτς κοινωνία. Γι’ αυτό, εν πολλοίς, τον αντισημιτισμό συχνά δεν μπορείς να τον αντιμετωπίσεις με επιχειρήματα.\nΕίναι εξίσου αλήθεια, όμως, ότι με επιχειρήματα και αποδείξεις μπορείς να αναγκάσεις τους αντισημίτες σε αναδίπλωση ή, στην τελική, στο να το βουλώσουν. Χρήσιμο και τούτο. Αλλά αυτό είναι ακριβώς και το σισύφειο έργο: κάθε λίγο που ανασκευάζει κανείς ειδήσεις μιας αντισημιτικής ειδησεογραφίας, θα πρέπει να είναι έτοιμος/-η για ένα μικρό break μόνον, μιας και η βιομηχανία αυτή δουλεύει ακούραστα, καταγράφει υψηλά κέρδη κι έχει και μπόλικους εκπροσώπους αλλά και καταναλωτές ανά τον κόσμο.\nΔεν είναι, πάντως, καθόλου δύσκολο να ανασκευάσεις άρδην τις αντισημιτικές μπούρδες. Και δεν είναι δύσκολο για έναν απλό συνήθως λόγο: οι αντισημίτες μεταξύ αντισημιτών, δηλαδή μέσα σε ένα κλίμα σχεδόν πλήρους ομοφωνίας, ποντάρουν σε ενστικτώδεις και παθιασμένες – σ.σ. αντισημιτικές – αντιδράσεις εκ μέρους του αναγνωστικού/τηλεοπτικού κοινού τους και δεν υπολογίζουν σχεδόν ποτέ πως κάποιοι θα διαβάσουν με κριτική ματιά αυτά που γράφουν και λένε.\nΤσουβάλιασμα, διαστρέβλωση, παραχάραξη, χοντρά ψέμματα, δυο μέτρα και δυο σταθμά όταν μιλάνε για το “εβραϊκό” κράτος, γιατί ακριβώς το βλέπουν σαν “τον εβραίο ανάμεσα” στα άλλα … τα δικαίως υποτίθεται σχηματισμένα κράτη. Μονόπλευρη ενημέρωση. Δαιμονοποίηση. Επιλεκτικές ευαισθησίες. Κατασκευή ειδήσεων από το μηδέν. Και, βέβαια, σκίτσα, πολλά σκίτσα με παμπάλαια στερεότυπα. Ακόμα και η κλασική και πατροπαράδοτη συκοφαντία αίματος επιστρατεύεται κάθε τρεις και λίγο όταν η επικαιρότητα ζητούσε επιτακτικά να παίξει το ζήτημα της … εμπορίας ανθρώπινων οργάνων από πλευράς ισραήλ. Αν υπολογίσουμε τη συστηματικής χρήση όλων αυτών από πλευράς media, αλλά και την εξίσου συστηματική στόχευση όλων αυτών εναντίον του “εβραικού κράτους”, δε νομίζουμε ότι όλα αυτά μπορούν να ενταχθούν κάπου αλλού, εκτός από το συγκεκριμένο ιδεολογικό νεφέλωμα που αναπτύσσει μέσα του τον εξοντωτικό αντισημιτισμό. Τον γνώριμο, δηλαδή, αυτόν αντισημιτισμό που ποθεί – όπως τότε πόθησε – τον θάνατο του εβραίου.\nΈτσι, αν ασχοληθώ εδώ με τη χρησιμότητα της ανασκευής ψευδών ειδήσεων και του πως μπορούν να την κάνουν οι τυχόν μη αντισημίτες ή αντι-αντισημίτες στην ελλάδα, μπαίνοντας όμως και σε πολλά επίκαιρα παραδείγματα με αφορμή την πρόσφατη πολεμική σύρραξη μεταξύ χαμάς και ισραήλ, θα πρέπει να κάνω ξεκάθαρο εξαρχής ότι σε κάθε σχετική συζήτηση, η τεκμηρίωση είναι θησαυρός. Κι αυτό ισχύει σαν συμπέρασμα με τρόπο διπλό στην χώρα αυτή που ζούμε, την ελλάδα, ακριβώς λόγω της αριστερής αντιιμπεριαλιστικής παράδοσης που μας ταλανίζει εδώ και χρόνια, προωθώντας πρακτικές πασαλειμμάτων, βερμπαλισμών και έλλειψης μνήμης. Εν ολίγοις, αν είναι να ασχοληθεί κανείς, ας ασχοληθεί σοβαρά. Και, βέβαια, είναι απαραίτητο σε αυτές τις εποχές που τρέχουν με και από την λατρεία της εικόνας, να μπορεί να αποδομήσει κανείς/καμιά με μια ελάχιστη κριτική σκέψη τους κεντρικούς κόμβους της διαμεσολαβημένης θεαματικής ενημέρωσης. Στο θέμα μας ειδικά, η εικόνα ζει τις ιδιαίτερες στιγμές του βασιλείου της. Φαντάζομαι όλοι ξέρουν για τι πράγμα μιλάω μιας και όλοι/όλες μας έχουμε κάποιον “φιλεύσπλαχνο” αντισιωνιστή φίλο, που μας έχει στείλει στο μέιλ καμιά εικοσαριά φωτογραφίες με ένα παιδάκι με κομμένο κεφάλι … “από την παλαιστίνη”.\nΕλπίζω να είναι προφανές, πάντως, ότι δεν θα προβώ στη διατύπωση καμιάς μεγάλης σοφίας εδώ. Η συμβουλή είναι απλή: διαβάστε κυρίως ισραηλινά media, διαβάστε ακόμη και την ιστοσελίδα του ισραηλινού στρατού, διαβάστε Haaretz1, Ynet news2 και, επιπλέον, Memri3, Little Green Footballs4 (φυσικά όλα στα αγγλικά), κάθε φορά είναι κάποια εργαλεία που μπορούμε να χρησιμοποιήσουμε.\nΚάποια από αυτά, βγαίνουν μέσα από το ισραήλ – πράγμα που τα καταδικάζει από πλευράς αντισημιτών ως … “σιωνιστικά” και ελεγχόμενα media. Αλλά αυτό δεν αποτελεί κανένα πρόβλημα για τον εξής απλό λόγο: αυτά τα media είναι από τα ελάχιστα που ΔΕΝ είναι αντισημιτικά.\nΌπως και με τον ρατσισμό στην ελλάδα, προσέχουμε πάντα εξάλλου πως τα διαβάζουμε. Μερικές φορές, θα μάθουμε για την είδηση κάποιων ρατσιστικών περιστατικών από τα ελεγχόμενα, διαστρεβλωτικά και διαμεσολαβημένα ελληνικά media. Επαφίεται στην πρωτοβουλία μας από κει και πέρα να διαβλέψουμε “τι παίζει”.\nΠ.χ. “έλληνας και πακιστανός μάλωσαν σε καφενείο με αποτέλεσμα τον τραυματισμό του πρώτου”. Γιατί να μάλωσαν άραγε; Για το πόσα γκολ έβαλε η ομάδα του Ισλαμαμπάντ στον Παναθηναϊκο; Ή απλά γίνεται προσπάθεια να κρυφτεί ο έλληνας δράστης μιας ρατσιστικής επίθεσης, ονομάζοντας την “καυγά”? Για να αποφύγουμε κακοτοπιές, θα έπρεπε να είμαστε καχύποπτοι προς κάθε ανακοίνωση των media που εμπλέκει ονόματα και πρόσωπα μεταναστών. Γιατί να μην είναι αυτό ήδη αυτονόητο? Πιστεύει κανείς ακόμα στην μη ελεγχόμενη και αντικειμενική και ανεξάρτητη ενημέρωση?\nΚαι νομίζω δεν υπάρχει πιο πρόσφατα κατατεθειμένος και καλύτερος τρόπος για να περιγράψω την καχυποψία που πρέπει να έχουμε απέναντι στα ελληνικά media και την διάθεση ανασκευής που πρέπει να έχουμε, από αυτόν που επέλεξε το περιοδικό Sarajevo για να ανασκευάσει την υπόθεση της δολοφονίας Λαζανά στην Πάτρα από – υποτίθεται – 3 αφγανούς, ενόψει μάλιστα του πογκρόμ που ακολούθησε εναντίον του – κυρίως αφγανικού – καταυλισμού μεταναστών στο παλιό εργοστάσιο της Πειραϊκής-Πατραϊκής.5 Όχι ότι είπε και τίποτα περίεργο δηλαδή το Sarajevo – τα αυτονόητα είπε, απλά τα είπε παρακολουθώντας στενά ανακοινώσεις μπάτσων και τοπικών (πατρινών) ΜΜΕ. Και σε ένα βαθμό, η αλήθεια είναι, πολλές ομάδες και τάσεις των πολιτικών χώρων παραμένουν λιγότερο ή περισσότερο καχύποπτες απέναντι στις κυρίαρχες μιντιακές αφηγήσεις περί “των μεταναστών”. Ποιος δεν ξέρει πια ότι η φιγούρα “του αλβανού διαρρήκτη” κάνει εμφανίσεις στα δελτία των 8 όποτε θέλει να τεθεί ακόμη λίγη δαιμονοποίηση-πίεση-καταστολή στις πλάτες του ντόπιου πληθυσμού (αλβανών) μεταναστών? Ποιος δεν το υποψιάζεται? Ειδικά όσες/οι ζήσανε στα 90ς, όλο κάτι τέτοιες δημοσιογραφικές ιστοριούλες μας νανουρίζανε.\nΑλλά στο θέμα του αντισημιτισμού, φαίνεται ότι τα κριτικά αντανακλαστικά ψοφάνε. Όπως και να το κάνεις, εξάλλου, ένας ισχυρός στρατός δεν ξυπνάει την υποψία πως έχει πάνω του ένα παραμορφωτικό φακό διαμεσολάβησης. Αλλά ακόμη κι εδώ. Ποιος (κάνει ότι) δεν ξέρει πως τα κράτη παίζούν παιχνίδια πολέμου και ειρήνης? Θα έπρεπε μήπως να πιστέψει κανείς/καμιά στην όψιμη φιλευσπλαχνία του ερντογάν όταν μίλησε προ ενός δεκαημέρου για χάρη των ανήλικων παλαιστίνιων θυμάτων στη γάζα? 100 χρόνια μετά και τρίζουν τα κόκκαλα των θυμάτων της αρμένικης γενοκτονίας (είχε κι εκεί ανήλικα παιδιά, αν ενδιαφέρει αυτή η πληροφορία). Αλλά ούτε αυτό είναι το σημαντικότερο. Το θέμα είναι ότι στο θέμα του αντισημιτισμού, όπου δίψα για αίμα αναβλύζει από τις πιο ευγενικές ψυχές αυτής της κοινωνίας, όλα τα έντυπα και οι εφημερίδες, πολιτικά ή μη, κατεβάζουν μια σκάλα στην κλίμακα της ευαισθησίας τους, ή, καλύτερα, ανεβάζουν μια σκάλα στην κλίμακα των ανομολόγητων δολοφονικών τους ενστίκτων.\nΓια να γίνει κατανοητό το μέγεθος της διαστρέβλωσης/κατασκευής ειδήσεων εις βάρος του “εβραϊκού κράτους”, αξίζει να αναφέρουμε 5-6 παραδείγματα.6 Σε αυτά τα παραδείγματα, πρέπει να σημειωθεί, αυτό που βλέπει κανείς δεν είναι απλά η μεροληπτική θέση ενός δημοσιογράφου αλλά και οι στιγμές όπου οι δημοσιογράφοι, επιτελώντας το επάγγελμά τους, δηλαδή εμπορευόμενοι τον ανθρώπινο πόνο, συμβάλουν μέγιστα ώστε αυτός ο πόνος να μην βρει τέλος.\n1. Ο Jon Donnison του BBC ανέβασε στο tweeter τουμια δραματική φωτό δυο παιδιών που τραυματίστηκαν στον πόλεμο [υποτίθεται στην γάζα] χωρίς να κάνει την παραμικρή προσπάθεια να επαληθεύσει την αυθεντικότητα της φωτόγραφίας. Αποδείχτηκε, τελικά, ότι τα παιδια τραυματίστηκαν στην Συρία και όχι στη γάζα και οτι η φωτογραφία είχε πρωτοεμφανιστεί στις 28 Οκτωβρίου. Αργότερα, ο Donnison απολογήθηκε για το retweeting… ωστόσο με το αρχικό του retweet να έχει ξεπεράσει τους 7.000 followers και λαμβάνοντας σχεδόν 100 retweets о ίδιος, η απολογία ήταν ανεπαρκής και πολύ αργοπορημένη για να αποκαταστήσει το κακό.\n2. BBC & CNN NEWS: Σε ένα άλλο περιστατικό, στις 14/12, επιστρατεύτηκε από τη χαμάς ή δυτικούς δημοσιογράφους, άτομο από την πλευρά των παλαιστινίων ο οποίος έπαιξε τον ρόλο του “τραυματία αμάχου” που … μεταφέρεται με φορείο στο ασθενοφόρο. Το βίντεο έπαιξε στο δελτίο ειδήσεων του BBC και του CNN. Μόνο που ξεχάστηκαν και δεν έκοψαν εκείνο το τμήμα του βίντεο όπου ο δήθεν τραυματίας, 30 δευτερόλεπτα αφότου τον είδαμε να μεταφέρεται ουρλιάζοντας στο ασθενοφόρο, εμφανίζεται όρθιος και υγιέστατος ανάμεσα σε άλλους Παλαιστίνιους κοντά στο ασθενοφόρο!!!7Το CNN έκανε απόπειρες μετά το συμβάν για να επιβεβαιώσει το οπτικό υλικόμε το πρακτορείο Reuters, το οποίο το είχε αρχικά διανείμει. Και αφού απέτυχε να πάρει μια ικανοποιητική απάντηση, το αφαίρεσε και απολογήθηκε.\n3. Ο Clayton Swisher του Al-Jazeeraισχυρίστηκε στο δικό του tweeter ότι οι παλαιστινιακές επιθέσεις με ρουκέτες σε ισραηλινούς αμάχους είναι νόμιμες σύμφωνα με το … δίκαιο πολέμου. Στην πραγματικότητα αν υπάρχει ένας στόχος στον περιορισμό του τι μπορεί και τι δεν μπορεί να γίνει κατά την διάρκεια του πολέμου, είναι η προστασία των ζωών των αμάχων. Ο Swisher όχι μόνο λειτουργεί ως απολογητής της Χαμάς αλλά επίσης διαστρεβλώνει την έννοια των εγκλημάτων πολέμου. Μπορεί να είναι υπερβολικό να περιμένεις από δημοσιογράφους να κατηγορήσουν οποιαδήποτε πλευρά για εγκλήματα πολέμου. Αλλά το να τα αρνείσαι ξεπερνάει ακόμα και αυτό.\n4. Μια από τις ταχύτερα εξαπλωνόμενες εικόνες της σύγκρουσης έδειχνε ένα νεκρό κορίτσι στα χέρια του παλαιστίνιου πρωθυπουργού της γάζας Ισμαήλ Χανιγιέ. Το μόνο πρόβλημα είναι ότι το κορίτσι δεν σκοτώθηκε από το Ισραήλ,8 αλλά από μια άστοχη ρουκέτα που έριξε η δικιά του οργάνωση, δηλαδή η χαμάς. Αλλά δεν τελειώνει εκεί. Αφού δεν ικανοποιήθηκαν να διαδίδουν φωτογραφίες παλαιστινίων παιδιών, οι προπαγανδιστές γέμισαν το tweetter και το facebook με εικόνες ενός ισραηλινού παιδιού που πληγώθηκε από παλαιστινιακές ρουκέτες-ισχυριζόμενοι ότι είναι μια μικρή παλαιστίνια που πληγώθηκε από ισραηλινές επιθέσεις.\nΚαι υπάρχει και η αφθονία εικόνων σύριων παιδιών που και πάλι τα εκμεταλλεύονται ως παλαιστίνιους. Τουλάχιστον, βέβαια, η σύγκρουση στην Συρία επιτέλους τυγχάνει κάποιας προσοχής.\n5. Guardian: Αυτό το σκίτσο του Βενιαμίν Νετανιάχου που δημοσιεύτηκε τις πρώτες μέρες του πολέμου προσφέρει τόσες πολλές διαφορετικές πτυχές της μηντιακής προκατάληψης, που είναι δύσκολο να ξεδιαλέξεις τις χειρότερες. Ας ξεκινήσουμε με την κλασσική αντισημιτική αλληγορία όπου το Ισραήλ χειραγωγεί και ελέγχει τις δυτικές κυβερνήσεις. Επίσης, υπάρχει ο ισχυρός υπαινιγμός ότι το πραγματικό κίνητρο πίσω από την επιχείρηση του Ισραήλ είναι η χειραγώγηση των εκλογών. […]\nΔεν θα πρέπει να περάσει απαρατήρητο ότι οι περισσότερες παραχαράξεις και τα χειρότερα στερεότυπα αναπαράγονται εκ μέρους του δυτικού κόσμου και βασικά, εκ μέρους κάποιων από τα γνωστότερα media (οι New York Times έπονται και άλλα πολλά γνωστά media) σε χώρες που θα ‘λεγε κανείς ότι είναι φιλο-ισραηλινές. Αλλά εδώ έχει σημασία να θυμόμαστε το πόσο βαθιά περνάει ο αντισημιτισμός σαν πάθος κάθε φράξια και στρατόπεδο, πέραν συμφερόντων και ιδεολογιών, καθώς και το ότι τα αμερικάνικα/βρετανικά media είναι κυρίως και πρώτα απ’ όλα φιλο-αμερικανικά/φιλο-βρετανικά media αντίστοιχα. Δεν φαντάζεται, εξάλλου, κανείς πόσο γουστάρουν οι άγγλοι να βρίζουν το ισραήλ ως τη δολοφονικότερη μηχανή του κόσμου ενώ ουσιαστικά οι ίδιοι οι άγγλοι ήταν αυτοί που έστησαν για αιώνες και ακόμα απομυζούν τα πιο απίθανα μέρη τα οποία κατέκτησαν στο μεγάλο περιπετειώδες παιχνίδι που ονομάστηκε “βρετανική αυτοκρατορία”…\nΟ πατριωτικός συμμαχικός άξονας αθήνας-τελ αβίβ (λέμε τώρα…)\nΟι συμμαχίες, όμως, αυτές, οι συμμαχικοί άξονες κτλ δεν πουλιούνται σε τιμές ευκαιρίας μόνο εκτός ελλάδας. Αλίμονο. Είναι 17 νοέμβρη όταν γράφεται αυτό το κομμάτι – μεγάλη η χάρη της – και διαβάζουμε τις πιο mainstream εφημερίδες της ελλάδας, του ελληνικού κράτους και όχλου, και ψάχνοντας να δούμε πως καταγράφουν – τις κυρίαρχες αναπαραστάσεις δηλαδή – το “θερμό επεισόδιο” μεταξύ χαμάς και ισραήλ. Θα νόμιζε κανείς πως διαβάζει το Sarajevo ή, τουλάχιστον, τον Ριζοσπάστη.\nΗ Καθημερινή είναι η μόνη εφημερίδα που δίνει ουδέτερη ενημέρωση για τα της μέσης ανατολής. Ουσιαστικά ο δημοσιογράφος ή μεταφραστής της Καθημερινής αναπαράγει το δελτίο που έβγαλε το Reuters. Ο τίτλος είναι ουδέτερος, περιγραφικός “Χτυπήθηκε το αρχηγείο της κυβέρνησης της Χαμάς.”9 Το άρθρο δεν έχει άποψη. Άρα κανείς από την Καθημερινή δεν μπορεί να βάλει συμπάθεια ή αντιπάθεια στο δημοσίευμα προς καμία πλευρά.\nΣτο “Έθνος” ο τίτλος γράφει: “830 αεροπορικές επιδρομές: Το Ισραήλ σφυροκοπά τη λωρίδα της γάζας.”10 Από τον τίτλο και μόνον η εφημερίδα παίρνει θέση. Αναφέρει μόνο τις ισραηλινές πολεμικές δραστηριότητες σαν να πρόκειται για ένα έργο με έναν μόνο ρόλο, του ισραήλ. Μόνο αν μπει κανείς μέσα στο άρθρο θα δει ότι οι τρεις νεκροί παλαιστίνιοι από τον βομβαρδισμό της γάζας “ήταν μέλη της οργάνωσης Ταξιαρχίες Εζεντίν αλ-Κάσαμ, του ένοπλου σκέλους της Χαμάς”, ενώ η χαμάς εκτόξευσε “τουλάχιστον 350 ρουκέτες.” Παραλείπουν, βέβαια, να πουν ότι εκτοξεύτηκαν σχεδόν όλες σε κατοικημένες περιοχές.\nΣτο ΒΗΜΑ : “Ιεριχώ: Πάνοπλοι Ισραηλινοί εναντίον άοπλων Παλαιστινίων. Ανταπόκριση του «Βήματος» από τη Δυτική Οχθη.” Το «Βήμα» έστειλε ανταποκρίτρια στην περιοχή για να πει ότι η ίδια “βρέθηκε σε μια διαμαρτυρία Παλαιστινίων κοντά στην Ιεριχώ. Οι διαδηλωτές φωνάζουν συνθήματα κατά της ισραηλινής κατοχής που δεν τους επιτρέπει ούτε να μετακινούνται ελεύθερα από την μια παλαιστινιακή πόλη στην άλλη. Αοπλοι, συγκεντρώνονται κοντά σε ισραηλινό σημείο ελέγχου αλλά διστάζουν να κινηθούν μέσα στο έδαφος του Ισραήλ. Πάνοπλοι άντρες της ισραηλινής στρατιωτικής αστυνομίας παρατάσσονται απέναντί τους. Η κατάσταση κρέμεται από ένα σκοινί. Μια πέτρα να ρίξει ένας Παλαιστίνιος θα λάβει σφαίρες ως απάντηση. Οι Ισραηλινοί τους ανέχονται για λίγη ώρα, ώσπου λαμβάνουν την εντολή να τους διαλύσουν με κάθε μέσο. Ο αέρας βαραίνει από τα δακρυγόνα. Εντρομοι οι Παλαιστίνιοι υποχωρούν προς την Ιεριχώ. Οι ισραηλινοί στρατιώτες μπαίνουν μέσα στην πόλη για να τελειώσουν τη δουλειά.11” Για να τελειώσουν τη … δουλειά. Η σύγκρουση αναπαρίσταται ως η μάχη μεταξύ του πανίσχυρου γολιάθ-ισραήλ και του άοπλου δαυίδ που ούτε την σφεντόνα του δεν μπορεί να χρησιμοποιήσει.\nΣε δεύτερο άρθρο του “Βήματος”: “Βόμβες στο αρχηγείο της Χαμάς. Συνεχίζονται οι επιδρομές του Ισραήλ στη λωρίδα της Γάζας – 34 Παλαιστίνιοι νεκροί και τρεις Ισραηλινοί από την Τετάρτη.”12 Τα νούμερα των νεκρών τίθενται στο άρθρο απροβλημάτιστα. Ό,τι δηλώνει η κάθε πλευρά. Τότε τι νόημα έχει να έχει στείλει κανείς ανταποκριτή στην περιοχή; Έλα μου ντε.\nΤο “ΠΡΩΤΟ ΘΕΜΑ”, επίσης σαν την Καθημερινή, αναπαράγει-μεταφράζει απλώς ειδήσεις από πρακτορείο ειδήσεων: “Παλαιστινιακά Εδάφη. Το Ισραήλ βομβάρδισε το στρατηγείο της Χαμάς.13” Πάλι, έργο για ένα ρόλο στον τίτλο. Η σύγκρουση γίνεται μόνο “στα παλαιστινιακά εδάφη”. Οι τρεις ισραηλινοί πολίτες άραγε που σκοτώθηκαν, στη γάζα;\nΑυτή είναι, λοιπόν, η ειδησεογραφία μιας ημέρας των τεσσάρων πιο mainstream ελληνικών εφημερίδων. Λέγεται, άραγε, αυτό συμπάθεια προς το ισραήλ βάσει του πατριωτικού άξονα ελλάδας-ισραήλ; Χμ. Όντως θα ήταν ένα εθνικό-κρατικό συμφέρον να αρχίσει κανείς να επαινεί – φυσικά και μέσα από τα μμε – τους συμμάχους του, έστω και όψιμους, και να υπονομεύει τους αντιπάλους του ή έστω τους αντιπάλους των συμμάχων του. Αυτό είναι σχεδόν φυσικό. Για όλα τα κράτη του κόσμου. Το κάνουν. Ανερυθρίαστα. Ναι, ναι, ναι. Γίνονται τέτοια κακά πράγματα εις βάρος της ανεξάρτητης πληροφόρησης σε τούτο τον άδικο κόσμο. Στην ελλάδα γιατί, όμως, δεν γίνεται; Εκτός αν το “ΒΗΜΑ” κι ο δημοσιογραφικός οργανισμός ΔΟΛ δεν είναι “κράτος”, δεν αποτελούν δηλαδή μηχανισμό με ερείσματα μέσα στο κράτος ή δεν μιλάνε τη γλώσσα του κράτους… Γιατι πρέπει κανείς να αναρωτηθεί για αυτο.\nα) γιατί το να … “ξεχνάς” να πεις ότι η Χαμάς έριξε πάνω από 120 ρουκέτες στο Ισραήλ πριν από τις 13 Νοέμβρη και την εκτέλεση του δολοφόνου Τζαμπαρί (στρατιωτικός διοικητής της χαμάς που, μεταξύ άλλων, το 1998 χτυπώντας ισραηλινό σχολικό λεωφορείο στη γάζα, σκότωσε δύο παιδιά), δεν πιστεύουμε ότι είναι τυχαία παράλειψη από τα media ενός κράτους (του ελληνικού) που θα θέλανε υποθετικά να ενισχύσουν το σύμμαχο-κράτος (ισραήλ).\nβ) γιατί το να λες ψέμματα, διαστρεβλώνοντας τους συσχετισμούς δύναμης μεταξύ των δύο εμπόλεμων μερών, λέγοντας μάλιστα ότι οι άραβες της παλαιστίνης συγκρούονται με αυτοσχέδιες ρουκέτες και … σφεντόνες, ενώ και ο πιο βλάκας θα μπορούσε να καταλάβει ότι αυτή τη φορά η χαμάς είχε αναβαθμισμένο οπλοστάσιο με τους ιρανικής προέλευσης πυραύλους Fajr (βεληνεκούς 78χλμ) που για πρώτη φορά έπεσαν μέσα στο τελ αβίβ, είναι κι αυτό ένα στοιχείο που δείχνει ότι καμιά συμμαχία ελλάδας-ισραήλ δεν συμβάλει έτσι από μόνη της σε κάποια αντικειμενική ενημέρωση…\nγ) γιατί το να “ξεχνάς” να πεις ότι οι άραβες παλαιστίνιοι της γάζας χρησιμοποιούν άμαχους παλαιστίνιους ως “ανθρώπινες ασπίδες” μέσα στα κτίρια και τις ταράτσες από όπου εκτοξεύουν ρουκέτες και πυραύλους προς το ισραήλ, κι αυτό δεν δείχνει κάποια ελληνικά φιλο-ισραηλινά συναισθήματα. Και να το “ξεχνάς” ακριβώς αυτό, ενώ ακόμα και οι ίδιοι οι της χαμάς δεν παύουν να το αναφέρουν: «Για τους πολίτες της Παλαιστίνης ο θάνατος έχει γίνει μία ενασχόληση στην οποία διαπρέπουν οι γυναίκες αλλά και όλοι οι άνθρωποι σε αυτή τη γη. Οι ηλικιωμένοι διαπρέπουν, οι τζιχαντιστές [δηλ. οι τρομοκράτες] διαπρέπουν, και τα παιδιά διαπρέπουν. Συνεπώς δημιουργούν μια ανθρώπινη ασπίδα [η έμφαση δική μου] από γυναίκες, παιδιά και ηλικιωμένους εναντίον της σιωνιστικής βομβαρδιστικής μηχανής».14\nδ) γιατί όταν φτιάχνεις το προφίλ των θυμάτων των αράβων δίνοντας στοιχεία για την προσωπική τους ζωή, προσπαθώντας να προκαλέσεις συγκίνηση και συμπάθεια, ενώ για τα θύματα από πλευράς ισραήλ, δεν υπάρχει τίποτα παρά μόνο ο αριθμός τους, επίσης δεν φαίνεται να το επιτάσσει αυτό κάποιος υποτιθέμενος στρατηγικός άξονας ελλάδας-ισραήλ… Π.χ. στις 15/11/2012, αναφέρεται στο “ΒΗΜΑ” πως γυναίκα από την γάζα που σκοτώθηκε ήταν έγγυος. Ωστόσο, ενώ υπήρχε και ισραηλινή νεκρή από το νότιο ισραήλ, εκεί δεν αναφέρθηκε ότι κι αυτή η γυναίκα ήταν έγγυος. Τέτοιες αηδίες δηλαδή.\nΑυτό που φαίνεται εδώ είναι μια οφθαλμαπάτη. Σα να κατελήφθη το διευθυντικό συμβούλιο του ΒΗΜΑτος από τον Ριζοσπάστη και τις χειρότερες σέχτες στα αριστερά του. Δεν είναι, όμως, έτσι. Στην ουσία, όταν πρόκειται για το ισραήλ, κι ο Ριζοσπάστης … ριζοσπαστικοποιείται. Η διαφορά του με τη χρυσή αυγή όλο και απαλείφεται. Οι υπόλοιπες φράξιες, οι λιγότερο ριζοσπαστικές από τα αυγά και τους κνίτες, γίνονται ΒΗΜΑ τουλάχιστον. Μέσα σε ένα πολιτικό σκηνικό κρίσης εν ελλάδι όπου τα πάντα μετατοπίζονται δεξιότερα, από το κοινοβούλιο μέχρι εκτός, η νεο-ανάδυση του θέματος του … ισραήλ, προσκαλεί τους πάντες για ένα αριστερό διάλειμμα. Τι συμμαχικοί άξονες αθήνας-τελ αβίβ και μαλακίες, εδώ είναι ώρα για ικανοποίηση βαθύτερων ελληνικών συνηθειών. Και δεν θέλω καν να φανταστώ τι θα γινόταν αν το ΒΗΜΑ και οι άλλες … ριζοσπαστικές εφημερίδες ικανοποιούσαν στο απόλυτο τις ορέξεις του ελληνικού κοινού. Θα είχαμε τη μεταφορά του “φαινομένου” των αγανακτισμένων, έξω από την ισραηλινή πρεσβεία στην αθήνα. Αλλά κρατάνε τα λουριά, ευτυχώς, για λίγο ακόμα. Μέχρι κι οι μπάτσοι – σε ένδειξη καλής διάθεσης – ανήμερα της διαδήλωσης της 17/11/2012, άφησαν τους κνίτες να φτάσουν έξω από την πρεσβεία, παρόλο που είχαν κλείσει αρχικά το δρόμο για ένα τέτοιο δρομολόγιο. Τελικά συμφώνησαν κι αυτοί. Τέτοια ομοψυχία ούτε στο Σύνταγμα. Είπαμε, βολεύει τους έλληνες να κατηγορούν και κάποιον άλλον για το κακό τους το ριζικό. Και οι εβραίοι είναι μόνιμα στη λίστα με τους στόχους.\nΟ πραγματικός συμμαχικός άξονας αθήνας-βελιγραδίου (uncensored)\nΟι τυφλωμένοι αντισημίτες αυτής της χώρας φτάνουν στο θρασύ επίπεδο του να ψέγουν κιόλας τα ελληνικά media για στάση υποταγής … προς το ισραήλ!!! Πιστεύοντας πως έχω ήδη απαντήσει σε αυτό, θα τους θυμήσω απλά πως ήταν στην ελλάδα τις παλιές καλές εποχές που υπήρχε μια πραγματική εθνοπατριωτική συμμαχία, αυτή του πραγματικού άξονα αθήνας – βελιγραδίου: παρακάτω παραθέτω δύο-τρία βιντεάκια που αξίζει να δει κανείς (τα δύο προέρχονται από ενημερωτικές εκπομπές) για να καταλάβει πως είναι να είσαι κομμάτι ενός συμμαχικού άξονα…\n1. Βίντεο Σκάϊ – εκπομπή 15\n2. Βίντεο Μέγκα – εκπομπή 16\n3. Βίντεο Αντέννα – Καλλιστεία (η δεύτερη δήλωση κατά σειρά) 17\nΚαι κάτι ακόμα. Αυτό το κακό με το να κάνει κανείς αντιεθνικιστική κριτική στη χώρα του (ελλάδα) με το επιχείρημα: “κοιτάξτε τους! συνεργάζονται με τον διάβολο (το ισραήλ)!”, έχει παραγίνει. Και βασικά κάποιος πρέπει να τους πει ότι “αυτό δεν είναι αντιεθνικιστική κριτική!”. Κι αυτό γιατί αν ασχοληθεί κανείς στα σοβαρά με το πόσο ιμπεριαλιστικό ήταν/είναι το ελληνικό κράτος σε σχέση με το ισραηλινό, πόσο έχουν επεκταθεί τα σύνορα του από τότε που ιδρύθηκε το καθένα από τα δύο αυτά κράτη, από πόσους διαφορετικούς πληθυσμούς έχει περάσει με σπαθί και με σταυρό το καθένα από αυτά τα δύο κράτη, τότε απλά θα πρέπει να είναι τυφλός ή αντισημίτης για να χρησιμοποιεί την ελληνοισραηλινή συμμαχία ως μέσο κριτικής του ελληνικού κράτους! Για να μην πούμε πάλι για τη θάλασσα με τα σκατά όπου ψαρεύουν.\nΓια τις υπόλοιπες και τους υπόλοιπους που δεν μας αρέσει ούτε αυτό το ξέπλυμα της ελληνικής κοινωνίας αλλά ούτε και το βρώμικο μπάνιο στα νερά της ελληνίλας, πρέπει να έχουμε υπόψη μας δύο στιγμές της κουβέντας γύρω από το εβραϊκό κράτος.\nΗ μία στιγμή είναι αυτή που διεξάγεται μια συζήτηση με αυτούς που επιθυμούν το θάνατο του εβραίου – κάθε ολιγωρία και συναίνεση εκεί, σε μια τέτοια κουβέντα, είναι απλώς μια κατάφαση στη λείανση του Ολοκαυτώματος, μια μίνι προετοιμασία στο μυαλό μιας νέας καταστροφής. Οι εβραίοι είναι λίγο λιγότεροι από 6 εκατομμύρια στο ισραήλ. Δεν μας παίρνει και δεν τους παίρνει για μια νέα καταστροφή.\nΕπιπλέον, ας πούμε για τη δεύτερη στιγμή, που ‘ναι και η σημαντικότερη: το τι γνώμη θα κρατήσουμε εμείς σε μια κουβέντα στην ελλάδα δεν θα σώσει κανέναν εβραίο από τις χαμασικές ρουκέτες. Μόνον ο ισραηλινός στρατός θα το κάνει αυτό.\nΑπαραίτητη, όμως, αξιοπρεπής στάση είναι ότι στην τελική, συνεπείς αναρχικοί/ αυτόνομοι ή μη, ζούμε εδώ, στην ελλάδα, κι εκεί πρέπει να γυρίζουμε την κουβέντα. Αυτός ο λαός, ο ελληνικός, έχει κάμποσα πτώματα στο στόμα, πολλά από αυτά είναι εβραϊκά.\nΑς μη σηκώσει κανείς και καμιά αυθάδειες από τα εθνίκια, όταν οι παππούδες τους έκαναν τα εγκλήματα που έκαναν στη Θεσσαλονίκη, την Κέρκυρα, τα Γιάννινα με την εβραϊκή κοινότητα της πόλης. Ας μην αφήσει καμιά και κανείς τους αντισημίτες να μας πούνε για εποικισμούς στη γάζα όταν οι ίδιοι είναι έποικοι στη Θεσσαλονίκη και αλλού. Κανείς και καμιά να μην ανεχτεί κιχ από τους έλληνες για ντεμέκ “φιλο-αραβικές” (βασικά “αντι-ισραηλινές”) φιλανθρωπίες όταν αφήνουν ανενόχλητους τους νεοναζί και τους μπάτσους να σκοτώνουν σωρηδόν, άραβες και μη, μετανάστες στην ελλάδα.\nΕν ολίγοις, (θα) καταλήγουμε και πάλι στα ίδια:\nStepanyan TSP, 29/11/2012\n[Το κείμενο άρχισε να γράφεται κατά την περασμένη πολεμική σύγκρουση μεταξύ χαμάς και ισραήλ. Παρόλο που ήδη κηρύχτηκε εκεχειρία μεταξύ των δύο μερών, το κείμενο δημοσίευεται γιατί ούτως ή άλλως φαίνεται ότι θα συνεχίσει να ισχύει και να κυκλοφορήσει και στην … αμέσως επόμενη σύρραξη. Θα το υπενθυμίσω και τότε. Στη διαμόρφωση του κειμένου και για τη μετάφραση κάποιων από τα στοιχεία που παρατέθηκαν, συνέβαλε ο σύντροφος Stoyan.]\n1 http://www.haaretz.com/ Δεν θα ήθελα να ασχοληθώ επί μακρόν με το επίπεδο των ισραηλινών media – δεν έχει και νόημα – θα πω απλά, παρεμπιπτόντως, ότι αν τα ελληνικά media είχαν έστω μια τζούρα εσωτερικής κριτικής από αυτήν που αναπτύσσει η Haaretz στα άρθρα της εναντίον του ισραηλινού κράτους, τώρα θα έβλεπαν πως μπαίνει λουκέτο στα γραφεία τους.\n5 Περίπτωση δολοφονίας, http://www.sarajevomag.gr/entipa/teuhos_66/i66_p07_dolofonia.html\n6 Τα παραδείγματα αυτού του μέρους του κειμένου προέρχονται από έρευνα του Honest Reporting και η μετάφραση του άρθρου της έρευνας που ενσωματώνεται εδώ, έγινε από τον σύντροφο Stoyan. Όλες οι φωτογραφίες και το πλήρες στόρι μπορεί να βρεθεί εδώ Top media fails: the media war hall of shame, http://honestreporting.com/top-5-media-fails-the-media-war-hall-of-shame/\n7 Exposed: Pallywood Returns to Gaza, www.youtube.com/watch?v=kvaUmIB87-M\n8 Gaza child killed by … Hamas, http://honestreporting.com/gaza-child-killed-by-hamas/\n15Μαχητές στο όνειρο των χριστουγέννων, http://www.youtube.com/watch?v=dGFciBREmDY\nΈλληνας εθελοντής στον σερβοβοσνιακό στρατό, 16 http://www.youtube.com/watch?v=uPSW7n-zxkQ&playnext=1&list=PLk5exy_AeDwO4HoQeu5rG_-hbQOpffriN\nThis entry was posted in new stuff and tagged antisemitism, Pallywood, ΜΜΕ. Bookmark the permalink.


ΠΩΣ ΘΑ ΜΠΟΥΝ ΣΤΟΝ ΤΥΜΒΟ ΤΗΣ ΑΜΦΙΠΟΛΗΣ ΟΙ ΑΡΧΑΙΟΛΟΓΟΙ | FashionArt LoveR\n. ΑΜΦΙΠΟΛΗ, ΤΥΜΒΟΣ ΚΑΣΤΑ\nΠΩΣ ΘΑ ΜΠΟΥΝ ΣΤΟΝ ΤΥΜΒΟ ΤΗΣ ΑΜΦΙΠΟΛΗΣ ΟΙ ΑΡΧΑΙΟΛΟΓΟΙ\nmodas texnis Κυριακή, 17 Αυγούστου 2014\n«Γιατί οι αρχαιολόγοι δεν ανοίγουν αμέσως τον τάφο στον τύμβο Καστά της Αμφίπολης, ώστε να δούμε τι έχει μέσα;». Είναι μια ερώτηση που τίθεται τις τελευταίες ημέρες, καθώς ιδιαίτερα μετά την επίσκεψη του πρωθυπουργού στην ανασκαφή , σύμφωνα με το ρεπορτάζ της εφημερίδας «ΕΘΝΟΣ» , έχουν αναζωπυρωθεί οι ελπίδες για μεγάλο εύρημα.\nΔεν είναι όμως τυχαίο, σύμφωνα πάντα με το «ΕΘΝΟΣ», ότι και ο Αντώνης Σαμαράς, που έχει χρηματίσει υπουργός Πολιτισμού, και ο νυν υπουργός Κ. Τασούλας συστήνουν υπομονή μέχρις ότου ο τάφος ανοίξει με αρχαιολογικό τρόπο.\nΤι σημαίνει αυτό; Το εξηγεί η εφημερίδα. Αυτήν τη στιγμή η ανασκαφική ομάδα έχει σκάψει σχεδόν ολόκληρη την ταφική οδό, πλάτους 4,5 μ., και έχει αποκαλύψει μέχρι στιγμής 13 σκαλοπάτια που οδηγούν κατηφορικά στην είσοδο. Η διερεύνηση του δρόμου συνεχίζεται μέχρι να φτάσουν στο «παρθένο», δηλαδή στο απάτητο και μη αναμοχλευμένο έδαφος. Τι μπορούν να βρουν εκεί; Κατάλοιπα («σκουπίδια») από διαβάτες που τον περπάτησαν αλλά και υπολείμματα από την ταφική πυρά του νεκρού ή σπασμένα κεραμικά. Αν βρεθούν στοιχεία από τα πρώτα, θα βοηθήσουν στη διερεύνηση της ταυτότητας του νεκρού.\nΤα δεύτερα θα καθοδηγήσουν τους επιστήμονες στη χρονολόγηση του τάφου. Όταν η ανασκαφή στο σημείο εκείνο ολοκληρωθεί ή και ταυτόχρονα με τη συνέχισή της, θα πρέπει να διαλυθεί με ανασκαφικό τρόπο ο τοίχος που εντοπίσθηκε. Έχει κατασκευαστεί μετά την ταφή του νεκρού και προστατεύει το οικοδόμημα. Η διάλυση γίνεται πέτρα- πέτρα και κάθε κομμάτι καταγράφεται, σχεδιάζεται, παίρνει αρίθμηση, τεκμηριώνεται. Με την ολοκλήρωση της απομάκρυνσης του τοίχου αρχίζει το επόμενο βήμα. Αν δεν υπάρχει από πίσω κάποιο άλλο κατασκεύασμα, τότε οι ανασκαφείς αναμένεται να βρεθούν μπροστά στην είσοδο, την οποία θα πρέπει να ανοίξουν και πάλι με ανασκαφικό τρόπο. Δηλαδή με προσοχή, καταγραφή, τεκμηρίωση, αρίθμηση.


Στην Ελλάδα ο Πιτίνο: «Στην Εθνική οι παίκτες του Ολυμπιακού, θα μιλήσω με Σπανούλη» | Ειδησεις - Dnews\nΣτην Ελλάδα ο Πιτίνο: «Στην Εθνική οι παίκτες του Ολυμπιακού, θα μιλήσω με Σπανούλη»\nΟ Ρικ Πιτίνο έφτασε στην Ελλάδα ενόψει της έναρξης της προετοιμασίας της Εθνικής μπάσκετ για το προολυμπιακό τουρνουά και αναφέρθηκε στους παίκτες του Ολυμπιακού και τον Βασίλη Σπανούλη, ο οποίος εμβολιάστηκε κατά του κορονοϊού. Την ίδια ώρα έδειξε να μην υπολογίζει στις υπηρεσίες του Γιάννη και του Θανάση Αντετοκούνμπο λόγω του NBA.\n21/05 / 2021 18:21\nΟ Ρικ Πιτίνο έφτασε στην Ελλάδα, καθώς έχει ξεκινήσει η αντίστροφη μέτρηση για την έναρξη της προετοιμασίας της Εθνικής μπάσκετ για το προολυμπιακό τουρνουά στον Καναδά, ενώ το πρωτάθλημα του ΕΣΑΚΕ φτάνει στην ολοκλήρωσή του.\nΟ ομοσπονδιακός τεχνικός πάτησε το πόδι τους στην Αθήνα το απόγευμα της Παρασκευής (21/5) και μίλησε για όσα έχει στο μυαλό του για το αντιπροσωπευτικό συγκρότημα. «Στην Εθνική οι παίκτες του Ολυμπιακού, θα μιλήσω με τον Βασίλη Σπανούλη», υπογράμμισε χαρακτηριστικά.\nΟ αμερικανός προπονητής ξεκαθάρισε ότι υπολογίζει κανονικά τους παίκτες των «ερυθρόλευκων», ενώ υπογράμμισε ότι θα μιλήσει άμεσα με τον Βασίλη Σπανούλη. Την ίδια ώρα έδειξε να μην υπολογίζει στις υπηρεσίες του Γιάννη και του Θανάση Αντετοκούνμπο που έχουν υποχρεώσεις στο Μιλγουόκι για τα play offs του NBA.\n«Έχω μιλήσει μαζί του πριν φύγω, μιλήσαμε και μέσα στη χρονιά, αλλά όχι πρόσφατα. Θα επικοινωνήσω μαζί του την επόμενη εβδομάδα», είπε ο Ρικ Πιτίνο για τον Βασίλη Σπανούλη, ενώ για τις κλήσεις των παικτών που θα στελεχώσουν την Εθνική σχολίασε: «Δεν έχουμε κάνει καν προπόνηση. Δεν έχουμε πολλές επιλογές, θα είναι δύσκολο να βρούμε 12-13 παίκτες. Έχουμε έναν πυρήνα 8-9 παικτών. Θα είναι αρκετοί απ' αυτούς που έχουν αγωνιστεί ξανά. Θα είναι παίκτες από τον Ολυμπιακό, τον Παναθηναϊκό. Κοιτάμε την περίπτωση του Ντόρσεϊ. Θα είναι δύο παίκτες από την ΑΕΚ και κάποιοι από άλλες ομάδες. Γι' αυτό ήρθα νωρίς για να δω και ματς του ελληνικού πρωταθλήματος. Θα δούμε τους νέους παίκτες».\nΟ ομοσπονδιακός προπονητής αναφέρθηκε και στους διεθνείς παίκτες του Ολυμπιακού, μετά την παλιότερη άρνηση της «ερυθρόλευκης» ΚΑΕ να παραχωρήσει τους στην Εθνική, λόγω της κόντρας με την ΕΟΚ: «Δεν είμαι ο κόουτς ούτε του Παναθηναϊκού, ούτε του Ολυμπιακού, είμαι της Εθνικής. Οι παίκτες του Ολυμπιακού θέλουν να παίξουν για την Ελλάδα και για κανέναν άλλον». Επίσης, συμπλήρωσε ότι η περίπτωση του Κώστα Κουφού θα εξεταστεί, συμπληρώνοντας ότι από τη Δευτέρα και μετά τη συνάντηση με τους άμεσους συνεργάτες του στην Εθνική θα μπορέσει να προχωρήσει σε ανακοινώσεις.\nΤέλος, ο αμερικανός προπονητής απάντησε με χιούμορ στην ερώτηση για τον Γιάννη και τον Θανάση Αντετοκούνμπο ως προς τις πιθανότητες που υπάρχουν για να ενταχθούν στην ομάδα: «Νομίζω ότι είναι απασχολημένοι αυτές τις ημέρες. Εγώ πάντως τους ζήτησα να ξεχάσουν το Μιλγουόκι και να έρθουν».\nΕμβολιάστηκε ο Σπανούλης\nΟ πρώτος σκόρερ και πρώτος σε ασίστ όλων των εποχών στη Euroleague, Βασίλης Σπανούλης, έκανε, λοιπόν το μονοδοσικό εμβόλιο στο εμβολιαστικό κέντρο «Προμηθέας», μαζί με την σύζυγό του, Ολυμπία Χοψονίδου και άλλους παίκτες που έχουν επιλεγεί στην Ολυμπιακή ομάδα.\nΤο πρόγραμμα της Εθνικής Ομάδας για το προολυμπιακό τουρνουά\nΤο πρώτο ματς της Εθνικής στο προολυμπιακό θα είναι με αντίπαλο τον οικοδεσπότη Καναδά, στις 29 Ιουνίου (16.05 τοπική ώρα, 02.05 ξημερώματα 30ης Ιουνίου στην Ελλάδα). Την 1η Ιουλίου το αντιπροσωπευτικό μας συγκρότημα θα αντιμετωπίσει την Κίνα (02.05). ενώ στις 3 Ιουλίου θα γίνουν οι δύο ημιτελικοί και στις 4 Ιουλίου ο τελικός.\nΤελευταία τροποποίηση στις 22/05/2021 - 00:36\nΚορονοϊός: Ο πρώτος θάνατος ασθενούς με Όμικρον στην Ελλάδα


ORPHEAS: Μαδράς, Δακίες και Μαρδακίες.\nΓιά εύθυμο ποδαρικό και με τα κεραμίδια στις στέγες να... αιωρούνται ακόμη!\n-Καπιταλισμέ τρέμε. Ερχόμαστε!!\nΣημ. Η επιλογή του θέματος της σημερινής, πρωτοχρονιάτικης, ανάρτησης δεν είναι τυχαία. Στοχεύει στην ενθάρρυνση και εμψύχωση του κάθε πικραμένου και απογοητευμένου. Όλων αυτών που, στενάζοντας, μεμψιμοιρούν: "Άτιμη κενωνία"! Γιατί και γι' αυτούς υπάρχει ελπίδα. Την έχει φορτώσει ο Τσίπρας στο 2018 και μας την κουβαλά. Αθεράπευτα αισιόδοξος -όπως ο ίδιος δήλωσε- και τρισευτυχισμένος.\nΑρκεί να προσεχθεί το... "εσχες" του κυρίου, (το "πόθεν" ας μην το συζητάμε καλύτερα), και θα γίνει αμέσως αντιληπτό πως σ' αυτή τη χώρα όλοι έχουν πιθανότητες επιτυχίας -και μεγάλης μάλιστα- καθώς η ασημαντότητα και ανικανότητα δεν αποτελούν ανασταλτικό παράγοντα. Τουναντίον, όσο πιό μεγάλος φελλός είσαι, τόσο καλύτερα επιπλέεις. Μιά κουταλιά κουτοπονηρίας, μιά μπουκιά θράσους, (απ' αυτό που σε κάνει να βλέπεις το φτύσιμο σαν ψιχάλα και την πλάκα ως έπαινο), λίγες σταγόνες ασπόνδυλης ευελιξίας, η συνδρομή ισχυρών σιελογόνων αδένων και... τσουπ!... νάτην η κορυφή!\nΗ περίπτωση αυτού του ατόμου μοιάζει αδιανόητη και θυμίζει το παλιό έργο και έναν τύπο που υπεδύετο ο Πήτερ Σέλλερς. Νομίζω πως τίτλος της ήταν: «Να είσαι εκεί κύριε Τσανς».\nΟ έξοχος ηθοποιός έκανε έναν χαζούλη κηπουρό, ο οποίος, από σύμπτωση, βρέθηκε σ’ έναν κύκλο ψευτοσπουδαίων ανθρώπων, τους οποίους κατάφερε -λόγω της ρηχότητος που τους διέκρινε όλους- να εντυπωσιάσει, λέγοντας κοινοτοπίες και σαχλαμάρες, οι οποίες εκλαμβάνονταν -από το ανόητο ακροατήριό του- ως σοφές περισπούδαστες και αλληγορικές φιλοσοφικές ρήσεις.\nΟ σαχλέουρας αερολόγος -πρώην αναπληρωτής υπουργός και υφυπουργός, παρακαλώ!- αποτελεί την δεύτερη κραυγαλέα περίπτωση... «κυρίου Τσανς», μέσα στον εύκολα εντυπωσιαζόμενο από την μπουρδολογία αμόρφωτο εσμό του ΣΥΡΙΖΑ. Εννοείται -και δεν το συζητώ- πως η περίπτωση του νάρκισσου Μπαρουφάκη είναι, μακράν, η πρώτη... πομφόλυξ! Αν, μάλιστα, συνυπολογιστεί και το κόστος της -ως κομήτες- παρουσίας τους στην πολιτική σκηνή, ο μεν αμετροεπής και προκλητικός κοκορόμυαλος, που εκστασίασε το αριστερό συντροφολόι με τις ασαφείς παπαρδέλες του, μας στοίχισε περί τα 100 δις, προκειμένου να επιδείξει -και αποδείξει- τις αλλοπρόσαλλες οικονομικές του θεωρίες, ενώ ο φουκαράς καραγκιοζάκος... Σαντινίστας δεν προξένησε καμιά τεράστια οικονομική ζημιά στη χώρα, πλην ίσως, των παχυλών αποδοχών που εισέπραττε, χαραμοφάικα, σε λάθος πόστα. Τουλάχιστον -ως ελάχιστη προσφορά- πρόλαβε κι έβγαλε μπόλικο γέλιο στην ολιγόμηνη υπουργική καριέρα του. Έτσι, το κοινωνικό σύνολο που παρακολούθησε την πορεία του στην... πρώτη γραμμή και ήταν πληροφορημένο γιά την θαυμαστή τυχοδιωκτική του πολιτική -και όχι μόνο- διαδρομή, μετά την πρώτη έκπληξη, το πήρε στο ψιλό και το διασκέδασε. (Από νεαρός «σαντινίστας» στην Νικαράγουα, σε καθηγητή -λέει!- οικονομικών, μετά διερχόμενος πασόκος, νυν συριζάριον «στέλεχον» και αυριανός... έχει ο Θεός!).\nΦυσικά, είναι τόσον εμφανής η ολιγόνοια, η κουτοπονηριά και η ασημαντότητα του «κυρίου... καθηγητού», ώστε μέχρι κι οι συριζαρέοι τον πήραν χαμπάρι και τον έστειλαν, από το πάλκο της πολιτικής σκηνής, στον μόνο ρόλο που του ταιριάζει και -όπως φαίνεται- διαπρέπει. Στον ρόλο του γελωτοποιού-διασκεδαστού! Έτσι, κατά καιρούς, κάνει και καμιά εντυπωσιακά αστεία δήλωση, προκειμένου να κρατηθεί στην δημοσιότητα, θέλοντας να κινήσει το ενδιαφέρον των θεατρικών θιασαρχών, μήπως και εξασφαλίσει κανένα ρόλο σε προσεχείς επιθεωρήσεις, αφού το μέλλον του, ως πολιτικός, μοιάζει μάλλον χλωμό.\nΤελευταία του ατάκα, η πρόταση περί ονομασίας των Σκοπίων ως... Δακία!\nΕπειδή όλοι γνωρίζουμε τα αυτοκίνητα «DACIA» -ρουμανική εκδοχή της Ρενώ- εύκολα προσδιορίζεται πως «Δακία» ονομαζόταν η περιοχή της σημερινής Ρουμανίας, η οποία πόρρω απέχει -γεωγραφικά και εθνολογικά- από τα Σκόπια και τους κατοίκους τους. Οι Σλάβοι εμφανίστηκαν στην Ευρώπη από τον 6ο αιώνα μ.Χ., την κατέκλυσαν, αλλά μόνο στην Ρουμανία δεν κατοίκησαν, ενώ οι Δάκες αποτελούν τους αρχαίους προγόνους των σημερινών Ρουμάνων. Όποιος, μάλιστα, έχει έλθει σε επαφή με Ρουμάνους καταλαβαίνει αμέσως την λατινογενή σχετικότητα της γλώσσας τους. Τελικά -και προφανώς- Δάκες, (αρχαίοι κάτοικοι της περιοχής), και Σλάβοι... ουδεμία σχέση!\nΜε την απύθμενη βλακεία που δέρνει το άτομο και τον ξεκαρδιστικό πάταγο των εκάστοτε δηλώσεών του, η στήλη δεν θα εκπλαγεί αν επόμενη πρότασή του, σχετικά με την υπό διαπραγμάτευση ονομασία του γειτονικού κράτους, είναι... «Παταγονία»! Γιατί όχι. Ο τύπος διαθέτει τόσο γόνιμη φαντασία και τόσο εκχειλίζουσα ευφυΐα, ώστε όλα τα μπορεί. Ακόμη και να εκστασιάζει συντρόφισσες-βλήτα σαν την Αυλωνίτου, την Καρακώστα και την Καφαντάρη! Ίσως φτάνει και μέχρι υπερτιμημένα μηδενικά, όπως Κυρίτσης, Παπαχριστόπουλος, Μπλατσαούρας, Κωσταντινέας και... βάλε. Κάτι τέτοια μπουμπούκια, δηλαδή. Αμέ!\nΚλείνω με την μύχια ευχή ο καινούργιος χρόνος ας μην μας φέρει τίποτα, αρκεί να μη μας πάρει και τα λιγοστά "κουρέλια" που μας απέμειναν και τα προσθέσει, ως μηδενικά, στο τέλος του αριθμού των ακινήτων και των καταθέσεων κουτοπόνηρων και ηλιθίων, που έχοντας το μηδέν εμπρός τους, μας κουνάν τώρα το δάκτυλο και κανοναρχούν τη ζωή μας, χάρις στην ψήφο κάποιων άλλων ηλιθίων που τους επέλεξαν.


Ανανέωση e-pass μέσω καρτών της Τρ. Κύπρου - Fpress.gr\nΑνανέωση e-pass μέσω καρτών της Τρ. Κύπρου\nΗ Τράπεζα Κύπρου, σε συνεργασία με τις εταιρίες «Αττικές Διαδρομές Α.Ε.» και «Αττική Οδός Α.Ε.», παρέχει τη δυνατότητα ανανέωσης του υπολοίπου των ηλεκτρονικών συσκευών e-PASS, μέσω πάγιας εντολής χρέωσης των πιστωτικών, χρεωστικών και προπληρωμένων καρτών της Τράπεζας.\nΗ συσκευή e-PASS επιτρέπει τη διέλευση χωρίς στάση από τα διόδια της Αττικής Οδού, της Ολυμπίας Οδού (Ε.Ο. Ελευσίνας - Κορίνθου – Πατρών) και του αυτοκινητόδρομου Μορέα (Ε.Ο. Κόρινθος – Τρίπολη – Καλαμάτα & Σπάρτη). Με την παροχή της πάγιας εντολής χρέωσης των καρτών της Τράπεζας, ο κάτοχος e-PASS δεν χρειάζεται να σταματήσει στα διόδια ούτε για να ανανεώσει το υπόλοιπο της συσκευής του. Και αυτό γιατί, όταν το υπόλοιπο της συσκευής μειωθεί κάτω από το προκαθορισμένο όριο, ο συνδρομητικός λογαριασμός e-PASS του πελάτη ανανεώνεται αυτόματα με χρέωση της κάρτας του και χωρίς κάποιο επιπλέον κόστος.\nΠαράλληλα, με κάθε αίτηση ενεργοποίησης της πάγιας εντολής ανανέωσης του υπολοίπου του συνδρομητικού τους λογαριασμού e-PASS, από 01/06/2012 έως και 31/08/2012, οι πελάτες συμμετέχουν αυτόματα σε διαγωνισμό, από τον οποίο οκτώ τυχεροί θα κερδίσουν ισάριθμα κινητά τηλέφωνα iPhone 4S 16GB.\nΟι «Πάγιες Εντολές», μέσω των καρτών της Τράπεζας Κύπρου, αποτελούν τον πιο εύκολο και γρήγορο τρόπο εξόφλησης λογαριασμών σε εταιρίες τηλεφωνίας / Internet, ασφαλιστικές εταιρίες, κ.ά. επιτρέποντας στον πελάτη έγκαιρη και έγκυρη αποπληρωμή των λογαριασμών και εξοικονόμηση χρόνου.\nΠερισσότερες πληροφορίες, στο δίκτυο των καταστημάτων της Τράπεζας Κύπρου, στο 801.11.800.700 και στο www.bankofcyprus.gr.


Blue Angels Archives - Pentapostagma.gr : Pentapostagma.gr\nΕντυπωσιάζει ακόμα και εκείνους που δεν ασχολούνται με τα αεροπλάνα! Η…dream team της αμερικανικής αεροπορίας βγήκε σεργιάνι σε μια μοναδική επίδειξη που άφησε με το στόμα ανοιχτό όλους τους λάτρες των αεροπλάνων και μη. Συγκεκριμένα ομάδα επίδειξης των F22 Raptor...9:35 πμ\nΜε αφορμή ένα πρόσφατο ατύχημα που είχε ένα αεροσκάφος των Blue Angels αναδημοσιεύουμε ένα ενδιαφέρον βίντεο με τους «Αγγέλους» από το μακρινό παρελθόν γιατί πρόκειται για μια πολύ αγαπητή ομάδα αεροπορικών επιδείξεων. Στο ρετρό βίντεο οι μοναδικοί ¨» Μπλε Αγγέλοι...12:00 μμ\nΟι αεροπορικές επιδείξεις των Blue Angels του Ναυτικού των ΗΠΑ (βίντεο)\nΗ μονάδα αεροπορικών επιδείξεων του αμερικανικού Ναυτικού με την ονομασία Blue Angels (Μπλε Άγγελοι) είναι μια από τις καλύτερες στον κόσμο. Δείτε τα βίντεο και θα καταλάβετε:...12:29 μμ


Νορβηγία: Μόλντε - Βαλερέγκα\nΗ νίκη που σημείωσε την προηγούμενη αγωνιστική συζητήθηκε περισσότερο από οτιδήποτε στο πρωτάθλημα. Ο λόγος για τη Μόλντε η οποία επικράτησε εκτός έδρας της πρωτοπόρου Μπράν με 3-0 και πλέον με τη ψυχολογία στα ύψη θέλει να συνεχίσει στους ίδιους ρυθμούς και κόντρα στη Βαλερέγκα.\nΤέτοιες νίκες μπορούν να φέρουν πιο κοντά στον στόχο τη Μόλντε, η οποία πλέον βρίσκεται στο -3 από την 3η Ρανχάιμ και στο -4 από τη Ρόζενμποργκ. Οιγηπεδούχοι μετρούν δύο συνεχόμενες νίκες και τρεις στα πέντε τελευταία ματς, όπου είχαν και δύο ήττες. Διαθέτουν την 2η καλύτερη επίθεση στο πρωτάθλημα με 27 γκολ, ενώ μέσα στην έδρα τους έχουν έξι νίκες και δύο ήττες, έχοντας σκοράρει 18 φορές. Συν τοις άλλοις έχουν και την 4η καλύτερη εντός έδρας άμυνα.\nΣτα πέντε τελευταία ματς, έχουν φέρει τέσσερα over 2.5, ενώ έχουν σκοράρει τουλάχιστον δύο φορές στα έξι από τα οκτώ εντός έδρας ματς.\nΗ Βαλερέγκα θεωρητικά έχει διαφορετικό στόχο αν και η απόσταση που την χωρίζει από την αντίπαλο της είναι τρεις πόντοι. Βρίσκεται στην 8η θέση του πίνακα, έχοντας μόλις μια νίκη στα πέντε τελευταία παιχνίδια της, ενώ έχει δύο ισοπαλίες και ισάριθμες ήττες. Συμπλήρωσε τρία ματς χωρίς νίκη, ενώ την προηγούμενη αγωνιστική έμεινε στο 2-2 με τη Μπόντο.\nΕκτός έδρας έχει πάρει 11 πόντους από τους 23 που έχει συνολικά στο πρωτάθλημα, ενώ σε οκτώ εκτός έδρας ματς έχει σκοράρει 1 0 φορές.\nΟι φιλοξενούμενοι δεν έχουν κερδίσει κανένα από τα πέντε τελευταία ματς που έδωσαν απέναντι σε ομάδες που βρίσκονται από τη μέση και πάνω, έχοντας δεχτεί 11 τέρματα.\nΠροϊστορία: Η Μόλντε είναι αήτητη στα τέσσερα τελευταία ματς απέναντι στη Βαλερέγκα. Πάντως στο τελευταίο χρονικά παιχνίδι τους, αναδείχτηκαν ισόπαλες 0-0.\nΠρόταση: Πανίσχυρη στην έδρα της και με εξαιρετική ψυχολογία, η Μόλντε είναι το φαβορί για τη νίκη.\nΠρόταση: Μολντε over 1.5


Πρόστιμο 40.000€ στη ΒΦΛ για εκπομπή πολύ επικίνδυνης χημικής ουσίας | Kavala News Τα Νέα της Καβάλας Online\nΠρόστιμο δεκάδων χιλιάδων ευρώ για εκπομπή μιας πολύ επικίνδυνης χημικής ουσίας επέβαλλε η Περιφέρεια Ανατολικής Μακεδονίας και Θράκης στο εργοστάσιο των λιπασμάτων, μετά από σχετική εισήγηση της Διεύθυνσης Περιβάλλοντος.\nΣτα τέλη του περασμένου Ιουλίου, υπηρεσιακό έγγραφο του Δήμου Καβάλας προκάλεσε εισαγγελική παρέμβαση με αποτέλεσμα μέσα στον Αύγουστο να πραγματοποιηθεί αυτοψία στο εργοστάσιο λιπασμάτων.\nΗ αυτοψία διαπίστωνε ότι δεν τηρούνται οι εγκεκριμένοι περιβαλλοντικοί όροι.\nΑπορρίφθηκε ο ισχυρισμός της ΒΦΛ ότι δεν ρυπαίνει\nΣτα τέλη του Σεπτέμβρη, η εταιρία κατέθεσε έγγραφο με τις απόψεις της για την αυτοψία και ισχυριζόταν ότι «τηρούνται τα όρια εκπομπών NOx και τα έργα που υλοποιούνται θα δημιουργήσουν μια ακόμα καλύτερη κατάσταση».\nΗ αρμόδια υπηρεσία αποφάνθηκε ότι «Οι απόψεις αυτές δεν γίνονται δεκτές» και στις 9-11-2020 εισηγήθηκε την επιβολή προστίμου για το γεγονός ότι «δεν έχει εφαρμοσθεί η μείωση των εκπομπών NOx στα απαέρια της μονάδας παραγωγής νιτρικού οξέως με τη μέθοδο της εκλεκτικής καταλυτικής μείωσης (SCR) και τη λειτουργία του αντιδραστήρα DENOx».\nΜια ημέρα μετά την εισήγηση της Διεύθυνσης Περιβάλλοντος της Περιφέρειας ΑΜΘ, ο αντιπεριφερειάρχης Καβάλας Κώστας Αντωνιάδης υπέγραψε απόφαση για επιβολή διοικητικού προστίμου 40.000€ στην ΛΙΠΑΣΜΑΤΑ ΚΑΒΑΛΑΣ ΛΤΔ.\nΤο μισό πρόστιμο προβλέπεται να εισπραχθεί υπέρ ΕΤΕΡΠΣ (Πράσινο Ταμείο) και το άλλο μισό υπέρ της Περιφερειακής Ενότητας Καβάλας.\nΗ εταιρία έχει το δικαίωμα να προσφύγει στην Αποκεντρωμένη Διοίκηση Μακεδονίας-Θράκης μέσα σε 15 μέρες, και στο Διοικητικό Πρωτοδικείο μέσα σε 60 μέρες. Η απόφαση προβλέπει ότι η κατάθεση προσφυγής δεν αναστέλλει τη διαδικασία είσπραξης του προστίμου παρά μόνο αν αυτή συνοδεύεται και από την Απόφαση αναστολής εκτέλεσης της παρούσης.\nΤο επικίνδυνο χημικό που προκάλεσε πρόστιμο\nΤο μονοξείδιο του αζώτου (NOx) ή νιτρικό οξείδιο έχει ταξινομηθεί ως μια πολύ επικίνδυνη ουσία. Δεν πρέπει να συγχέεται με το υποξείδιο του αζώτου (N2O) ή το διοξείδιο του αζώτου (NO2) που αποτελούν διαφορετικούς ρύπους.\nΤο επιτρεπτό όριο (όριο επιτρεπτής έκθεσης) για την έκθεση σε μονοξείδιο του αζώτου στον τόπο εργασίας είναι έως 25 ppm (30 mg/m3) για εργάσιμη ημέρα 8 ωρών. Σε επίπεδα 100 ppm, το μονοξείδιο του αζώτου καθίσταται άμεσα επικίνδυνο για τη ζωή και την υγεία.\nΟύτε η Διεύθυνση Περιβάλλοντος, ούτε η εταιρία, έχουν κάνει γνωστό το αν και κατά πόσο υπήρξε υπέρβαση των ορίων στον συγκεκριμένο ρύπο.\nΔεν το μετράνε οι σταθμοί ελέγχου!\nΤο μονοξείδιο του αζώτου ΔΕΝ περιλαμβάνεται στους ρύπους που ελέγχουν τα μηχανήματα της πρώην Νομαρχίας Καβάλας, νυν Περιφέρειας.\nΤα μηχανήματα αυτά υποτίθεται ότι μετρούν έναν άλλο ρύπο, το Διοξείδιο του Αζώτου το οποίο όμως έχει όριο συναγερμού τα 400 μgr/m3.\nΔΕΙΤΕ ΕΔΩ πώς λειτουργούν και τι μετράνε οι σταθμοί μέτρησης\nΒΦΛ: "ποτέ δεν ρυπαίναμε!"\nΣημειώνεται ότι στο τέλος Οκτώβρη τοποθετήθηκαν, σύμφωνα με δηλώσεις εκπροσώπων του εργοστασίου, τα περιβόητα «φίλτρα-πλυντήρια» αφού όμως είχε προηγηθεί η αυτοψία που οδήγησε στο πρόστιμο.\nΚαι τότε, πάντως, η εταιρία ισχυριζόταν ότι ακόμη και πριν μπουν τα «πλυντήρια» η βιομηχανία ήταν καθ’όλα εντάξει και ότι οι ρύποι της ήταν πάντα κάτων των ορίων.\nΔΕΙΤΕ ΕΔΩ τι δήλωσε η διευθύντρια του εργοστασίου.\nΗ Διεύθυνση Περιβάλλοντος πάντως δεν έκανε δεκτούς τους ισχυρισμούς που η εταιρία κατέθεσε γραπτώς.


Το κολασμένο τσιφτετέλι νεαρής καλλονής, που ‘γκρέμισε’ το «Στην Υγειά Μας»! (Βίντεο) – Europost Ειδήσεις και Νέα από Ελλάδα και Κόσμο\nΑρχική/ΔΗΜΟΦΙΛΗ/Το κολασμένο τσιφτετέλι νεαρής καλλονής, που ‘γκρέμισε’ το «Στην Υγειά Μας»! (Βίντεο)\nΜπορεί να την κάλεσαν να ανέβει στην πίστα να τραγουδήσει αλλά η καλλίγραμη τραγουδίστρια δεν δίστασε να μας δείξει και τις χορευτικές ικανότητες. Τα λικνίσματα της και ο αισθησιακός χορός της αρκούσαν για να… κολάσουν κόσμο. Αυτή όμως, δεν είναι η πρώτη φορά που η τραγουδίστρια μας εντυπωσιάζει με τα κρυφά της ταλέντα, δείτε εδώ τι συνέβη την τελευταία φορά που βρέθηκε στο ίδιο πλατό.


Καραμελες χονδρικη - Ζαχαροπλαστική - Απαντήσεις στο Rotise.gr\nΑποτελέσματα αναζήτησης ερωτήσεων\tΚαραμελες χονδρικη ΡΟΥΧΑ ΜΕ ΤΟ ΚΙΛΟ. ΧΟΝΔΡΙΚΗ ΠΩΛΗΣΗ ΓΙΑ ΕΜΠΟΡΟΥΣ, ΜΙΚΡΟΠΩΛΗΤΕΣ ΚΑΙ ΚΑΤΑΣΤΗΜΑΤΑ. ΣΕ ΟΛΑ ΤΑ ΕΙΔΗ ΡΟΥΧΙΣΜΟΥ ΜΟΝΟ ΣΤΗΝ ΚΑΛΥΤΕΡΗ ΚΑΤΑΣΤΑΣΗ ΔΙΑΛΕΓΜΕΝΑ ΕΝΑ ΕΝΑ ΧΩΡΙΣ ΦΥΡΕΣ. Α ΠΟΙΟΤΗΤΑ ΣΕ ΚΑΛΥΤΕΡΕΣ ΤΙΜΕΣ ΤΗΣ ΑΓΟΡΑΣ. 6980284875 www.metaxeirismenarouxa.gr\n3 φλ κρέμα γάλακτος με...συνέχεια απάντησης\nΑπάντηση: Βάζουμε το κουτί χωρίς να το ανοίξουμε σε μια β...συνέχεια απάντησης\nΠως να κανω κρεμα καραμελε γιωτης;\nΑπάντηση: Όταν την αγοράσεις ,από πίσω έχει όλες τις οδηγ...συνέχεια απάντησης\nΚεικ χωρις μιξερ Κανταιφι θερμιδες Κουλουρακια του λαδιου Τρουφες με καστανο Ψωμι ολικης συνταγη Τυροπιτακια κουρου Τουρτα πορτοκαλι Κεικ καφε Ταρτα αχλαδι παρλιαρος Κεικ χωρις αυγο Χαλβας φαρσαλων βεφα Ταρτα κολοκυθακια Κεικ σοκολατας συνταγη Ταρτα ροδακινου Μελομακαρονα χριστουγεννιατικες συνταγες Απαντήσεις ερωτήσεων\nμπηκατε σε λαθος σαιτ Μαρια.... Διαβάστε περισσότερα...\tξέρει κανείς που μπορώ να αγοράσω φτήνα , σε χονδρική, ποδήλατα πόλης ?\nΜπορείς να ψάξεις για μεταχειρισμένα. αυτά είναι φθηνά ποδήλατα.Επίσης θα σου πρότεινα αν σκοπεύεις να μετακινείσαι συχνά μέσα στην πόλη με ποδήλατο δώσε κάτι παραπάνω για να πάρεις ένα καλό ποδήλατο το οποίο θα σου κρατήσει πιο πολύ καιρό και θα είναι επιπλέον πιο ελαφρύ και πιο εύκολο στην οδήγηση. τώρα αν δεν σκοπεύεις να δώσεις πολλά λευτά όπως σου είπα και παραπάνω ψάξε για μεταχειρισμένα ποδήλατα είναι μια πολύ καλή λύση και μπορέις να βρείς καλά ποδήλατα σε πολύ χαμηλότερη τιμή απ ότι ... Διαβάστε περισσότερα...\tΘελω να ερθω στην αθηνα και να παω εκει που πουλανε χονδρικα παπούτσια να αγορασω οσα θελω\nΣου το ευχομαι! Σκεφτεσαι πρακτικα κ οικονομικα, ευγε! Διαβάστε περισσότερα...\tτο εργοστασιο αποριπαντικων στη βουλγαρια κανη χονδρικη,κ,σε πια ποσοτητα\nΣιγουρα απο εδω! Διαβάστε περισσότερα...\tΞερετε το τραγουδι μαζι μου ελα γλυκια μου καραμελα? Ειναι παλιο και δεν το βρισκω στο youtube! Ποιος το ερμηνευει και μπορω να το βρω καπου?\nΚατι μου θυμιζει πρεπει να ειναι πολυ παλιο. Διαβάστε περισσότερα...\tΠου θα βρω ψωμακια σαντουιτς χονδρικη\nΝικος Κυριακου Διαβάστε περισσότερα...\tΕίδαμε τον Ρουβά να διαφημίζει πατατάκια... Τον Τσαλίκη πορτοκαλάδες... Τη Στανίση τα jumbo... Τώρα περιμένω να δω την Πάολα να διαφημίζει σκυλοτροφές,τον Παντελίδη αντικαταθλιπτικά και τον Καρρά καραμέλες για το λαιμό...\nκαλο μαλλον υπαρχει κριση στον καλιτεχνικο χωρο και το ριξανε στο εμποριο καλης η κακης διατροφης Διαβάστε περισσότερα...\tπως μπορω να διορθωσο το γλυκο κερασι που με καραμελοσε\nΞαναβρασε το γλυκο αραιωνοντας το με 1 κουπα νερο και 1 κουταλια λεμονι, προς το τελος. Διαβάστε περισσότερα...\tΚαλησπερα! ψαχνω να βρω καποια καλη επαγγελματικη εταιρεια για προιοντα νυχιων (gel-soak off) και απλα μανο! γνωριζει κανεις αν μπορω να παραγγειλω μεσω ιντερνετ σε τιμη χονδρικης?\nΟι τιμες είναι απο 0.49-0.55 σε επαγγελματικό τηλ επ/νίας 00306955242370 Διαβάστε περισσότερα...\tΚαραμελα βουτυρου;\nΜόλις καταλάβουμε πως η ζάχαρη διαλύθηκε δυναμώνουμε τη φωτιά και βράζουμε μέχρι να δέσει η κρέμα (για περίπου 10 λεπτά). Διαβάστε περισσότερα...\tΠυζαμες χονδρικη απο τουρκια;\nκολωνακι Διαβάστε περισσότερα...\tΑπο ποια γλωσσα προερχεται η λεξη σαντιγι μαγιονεζα μποκαλι καπετανιος καραμελα γιουβετσι μπουκαλι σκακι γιαουρτι?\nεεε κι εσυ μαθητης 1ης γυμνασιου εεε???τα αγγλικα τους μεσα... Διαβάστε περισσότερα...\tΝΑΙ ΘΕΛΩ ΚΑΥΣΟΞΥΛΑ ΑΠΟ ΒΟΥΛΓΑΡΙΑ ΧΟΝΔΡΙΚΗ\nμε ενδειαφέρει για ακόμη πιο πολλούς τόνους αν υπάρχουν Θέλω όμως να μάθεις πόσο θέλει το φορτηγό να τα φέρει στην Αθήνα πάρε τηλέφωνο 6977404001 για συννενόηση ΔΗΜΉΤΡΗΣ Διαβάστε περισσότερα...\tΠως κανω το ζαχαρουχο καραμελα;\nΒάζουμε το κουτί χωρίς να το ανοίξουμε σε μια βαθιά κατσαρόλα και το σκεπάζουμε μέχρι επάνω με νερό.Το βράζουμε για 2μιση ώρες σε χαμηλή φωτιά. Και συμπληρώνουμε κατά διαστήματα το νερό(ζεστό πάντα). Το βγάζουμε και το αφήνουμε να κρυώσει εντελώς πριν το ανοίξουμε (για να μην πεταχτεί παντού). Διαβάστε περισσότερα...\tΠως να διορθωσω την μαρμελαδα ποθ καραμελωσε;\nβαλ της λίγο νερό και ξαναβράστη μέχρι να πίξει ελαφρός Διαβάστε περισσότερα...\tχοντ-ντογκς με καραμελωμένο κρεμμύδι\n1. Διαλύετε το βούτυρο σε μέτριο τηγάνι ή σε ψηστιέρα, ψήνετε κρεμύδια και σκόρδο, ανακατεύοντας μέχρι να μαλακώσει το κρεμμύδι. Προσθέτετε ζάχαρη, ξύδι και ζωμό, κα... Διαβάστε περισσότερα...\tΠως να κανω κρεμα καραμελε γιωτης;\nΌταν την αγοράσεις ,από πίσω έχει όλες τις οδηγίες που χρειάζεσαι . Δεν είναι δύσκολο . Διαβάστε περισσότερα...\tΠόσο κοστίζουν χονδρική οι σόμπες υγραερίου;\nΡωτησε εδω www.citygas.gr. EΧουν δοκιμασμενα τις καλυτερες και με τα περισσοτερα ασφαλιστικά και ειναι οι μονοι που εχουν σερβις και ανταλλακτικά. Ειναι στην Αγια Παρασκευη πανω στη λεωφορο Μεσογειων αλλα δεν θυμαμαι το νουμερο. Διαβάστε περισσότερα...\tΡώτησε τους 52


Η Farmina Pet Foods - ΤΡΟΦΗ ΓΙΑ ΤΟΝ ΣΚΥΛΟ ΣΑΣ - N&D Grain Free canine\nΠροστασία της ιδιωτικοτητάς σας είναι σημαντική για εμάς\nΧρησιμοποιούμε cookies που είναι απαραίτητα για την επεξεργασία στατιστικών και τεχνικών αναλύσεων για χρήση ιστότοπου.\nΚλείνοντας το Cooking Banner, κάνοντας κλικ στο σύμβολο "X" ή αρνούμενοι τη συγκατάθεσή σας, θα συνεχίσετε την περιήγηση χωρίς προφίλ ή μάρκετινγκ cookie.\nΜε τη συγκατάθεσή σας για τη χρήση cookies, θα είμαστε σε θέση να παρέχουμε διαφημιστικά μηνύματα που ανταποκρίνονται στις ανάγκες σας.\nΤα απαραίτητα cookies βοηθούν στη χρήση του ιστότοπου επιτρέποντας βασικές λειτουργίες όπως η πλοήγηση σελίδων και η πρόσβαση σε προστατευόμενες περιοχές του ιστότοπου. Ο ιστότοπος δεν μπορεί να λειτουργήσει σωστά χωρίς αυτά τα cookies.\nSESSID: Διατηρεί την κατάσταση του χρήστη στις διάφορες σελίδες του ιστότοπου και επιτρέπει την πρόσβαση σε περιορισμένες περιοχές.\nΛήξη: Session Τύπος : HTTP\nfarmina_lang: Αποθηκεύει την επιλεγμένη γλώσσα.\nΛήξη: 1 Έτος Τύπος : HTTP\ncookie_test: Χρησιμοποιείται για να ελέγξει εάν το πρόγραμμα περιήγησης του χρήστη υποστηρίζει cookies.\nΛήξη: 60 λεπτά Τύπος : HTTP\nCookieConsent#: Αποθηκεύει την κατάσταση συναίνεσης cookie του χρήστη για τον τρέχοντα τομέα.\nΤα στατιστικά cookies βοηθούν τους κατόχους ιστότοπων να κατανοήσουν πώς οι επισκέπτες αλληλεπιδρούν με τους ιστότοπους συλλέγοντας και διαβιβάζοντας πληροφορίες ανώνυμα.\n_gid: Καταχωρεί ένα μοναδικό αναγνωριστικό που χρησιμοποιείται για τη δημιουργία στατιστικών δεδομένων σχετικά με τον τρόπο με τον οποίο ο επισκέπτης χρησιμοποιεί τον ιστότοπο.\nΛήξη: 1 ημέρα Τύπος : HTTP\n_gat_farminaGlobal: Χρησιμοποιείται από το Google Analytics για τη συλλογή δεδομένων σχετικά με τον αριθμό των επισκέψεων ενός χρήστη στον ιστότοπο, καθώς και δεδομένων για την πρώτη επίσκεψη και την πιο πρόσφατη επίσκεψη.\nΛήξη: μερικά δευτερόλεπτα Τύπος : HTTP\n_dc_gtm_UA#: Χρησιμοποιείται από το Google Analytics για τη συλλογή δεδομένων σχετικά με τον αριθμό των επισκέψεων ενός χρήστη στον ιστότοπο, καθώς και δεδομένων για την πρώτη επίσκεψη και την πιο πρόσφατη επίσκεψη.\n_ga: Καταχωρεί ένα μοναδικό αναγνωριστικό που χρησιμοποιείται για τη δημιουργία στατιστικών δεδομένων σχετικά με τον τρόπο με τον οποίο ο επισκέπτης χρησιμοποιεί τον ιστότοπο.\nΛήξη: 2 χρόνια Τύπος : HTTP\nΤα cookies μάρκετινγκ χρησιμοποιούνται για την παρακολούθηση των επισκεπτών του ιστότοπου. Σκοπός τους είναι να προβάλλουν διαφημίσεις που είναι συναφείς και ελκυστικές για τον κάθε χρήστη και επομένως έχουν μεγαλύτερη αξία για τους συντάκτες και τους διαφημιστές.\n_fbp: αποθήκευση και παρακολούθηση επισκέψεων σε ιστότοπους.\nΛήξη: 3 μήνες Τύπος : HTTP\nads/ga-audiences: Χρησιμοποιείται από το Google AdWords για να προσελκύσει εκ νέου επισκέπτες που είναι πιθανό να μετατραπούν σε πελάτες με βάση τη διαδικτυακή συμπεριφορά του επισκέπτη σε ιστότοπους.\nΛήξη: Session Τύπος : Pixel\ntest_coockie: Χρησιμοποιείται για να ελέγξει εάν το πρόγραμμα περιήγησης του χρήστη υποστηρίζει cookies.\nΛήξη: 1 λεπτό Τύπος : HTTP\n_gcl_au: Χρησιμοποιείται από το Google AdSense για να ελέγξει την αποτελεσματικότητα της διαφήμισης σε όλους τους ιστότοπους που χρησιμοποιούν τις υπηρεσίες τους.\nΤΡΟΦΗ ΓΙΑ ΣΚΥΛΟΣ\nΤΡΟΦΗ ΓΙΑ ΓΑΤΑ\nτροφή για το κατοικίδιό σας\nTΕΧΝΟΛΟΓΙΑ ΚΑΙ ΕΛΕΓΧΟΙ


Πώς να πάω στο προορισμό InkCenter Ίλιον στη πόλη Ίλιον με Λεωφορείο, Μετρό ή Προαστιακός | Moovit\nΠώς να πάω στο προορισμό InkCenter Ίλιον στη πόλη Ίλιον με Λεωφορείο, Μετρό ή Προαστιακός;\nΟδηγίες προς το προορισμό InkCenter Ίλιον (Ίλιον) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά InkCenter Ίλιον\nΛεωφορείο - 703, Λεωφορείο - 719, Λεωφορείο - Α11, Λεωφορείο - Β11\nΑπό Galatsi (Γαλάτσι) 52 λεπτά\nΑπό Athens (Αθήνα) 29 λεπτά\nΑπό The Dalliance House, Κηφισιά 57 λεπτά\nΑπό A for Athens, Αθήνα 29 λεπτά\nΠώς να πάω στο προορισμό InkCenter Ίλιον με Λεωφορείο?\nΑπό The Dalliance House, Κηφισιά 54 λεπτά\nΑπό A for Athens, Αθήνα 38 λεπτά\nΠώς να πάω στο προορισμό InkCenter Ίλιον με Μετρό?\nΑπό Athens (Αθήνα) 49 λεπτά\nΑπό A for Athens, Αθήνα 47 λεπτά\nΠώς να πάω στο προορισμό InkCenter Ίλιον με Προαστιακός?\nΑπό Athens (Αθήνα) 50 λεπτά\nΑπό Acropolis Museum (Μουσείο Ακρόπολης), Αθήνα 72 λεπτά\nΑπό A for Athens, Αθήνα 59 λεπτά\nΠοιοι είναι οι πιο κοντινοί σταθμοί προς InkCenter Ίλιον;\nΟι πιο κοντινοί σταθμοί προς InkCenter Ίλιον είναι:\nΠλατεια Γ.Γενηματα είναι 46 μέτρα μακριά, 1 λεπ περπάτημα.\nΠλατεια Ελευθεριας είναι 72 μέτρα μακριά, 1 λεπ περπάτημα.\nΠατροκλου είναι 206 μέτρα μακριά, 3 λεπ περπάτημα.\nΕυαγγελιστρια είναι 207 μέτρα μακριά, 3 λεπ περπάτημα.\nΠλ.Λιοσιων είναι 213 μέτρα μακριά, 3 λεπ περπάτημα.\nΠοιες γραμμές Λεωφορείο σταματάνε κοντά στο προορισμό InkCenter Ίλιον;\nΑυτές οι γραμμές Λεωφορείο σταματάνε κοντά στο προορισμό InkCenter Ίλιον: Λεωφορείο - 703, Λεωφορείο - 719, Λεωφορείο - Α11, Λεωφορείο - Β11.\nΠοιες γραμμές Προαστιακός σταματάνε κοντά στο προορισμό InkCenter Ίλιον;\nΑυτές οι γραμμές Προαστιακός σταματάνε κοντά στο προορισμό InkCenter Ίλιον: Προαστιακός - Π1, Προαστιακός - Π3.\nΠοιες γραμμές Μετρό σταματάνε κοντά στο προορισμό InkCenter Ίλιον;\nΑυτές οι γραμμές Μετρό σταματάνε κοντά στο προορισμό InkCenter Ίλιον: Μετρό - Μ1, Μετρό - Μ2.\nΔημόσια Συγκοινωνία προς InkCenter Ίλιον στη πόλη Ίλιον\nΑναρωτιέστε πώς να φτάσετε InkCenter Ίλιον στη πόλη Ίλιον, Ελλάδα; Το Moovit σας βοηθάει να βρείτε τον καλύτερο τρόπο για να φτάσετε InkCenter Ίλιον με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε InkCenter Ίλιον σε πραγματικό χρόνο.\nΨάχνετε για την πλησιέστερη στάση ή σταθμό στο InkCenter Ίλιον; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΠλατεια Γ.Γενηματα; Πλατεια Ελευθεριας; Πατροκλου; Ευαγγελιστρια; Πλ.Λιοσιων.\nΜπορείτε να φτάσετε στο InkCenter Ίλιον από Λεωφορείο, Μετρό ή Προαστιακός. Αυτές είναι οι γραμμές και οι διαδρομές που έχουν στάσεις κοντά -\n(Λεωφορείο) Λεωφορείο - 703, Λεωφορείο - 719, Λεωφορείο - Α11, Λεωφορείο - Β11 (Προαστιακός) Προαστιακός - Π1, Προαστιακός - Π3 (Μετρό) Μετρό - Μ1, Μετρό - Μ2\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς InkCenter Ίλιον από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο InkCenter Ίλιον, για αυτό πάνω από 460 εκατομμύρια χρήστες, συμπεριλαμβανομένων των χρηστών στη πόλη Ίλιον, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nInkCenter Ίλιον, Ίλιον\nΠλησιέστερα αξιοθέατα γύρω από InkCenter Ίλιον στη πόλη Ίλιον Oyama Kikooa Rigasland Ano Liosia Suburban Rail Station (Σταθμός Προαστιακού Άνω Λιόσια) Βιοπα Λιοσιων Διοδια Αττικης Οδου Ανω Λιοσια DressMan 1974 Βρεφονηπιακος Σταθμος Κάβα cheers Κέντρο Φυσικοθεραπείας - Σταυρούλα Π. Νεοχωρίτη στρατόπεδο Agia Triada Τρελοσπιτο Έρωτας Kava Φαρμακείο - Λαμπρινή Φ. Σαρρή Πλυντήριο Αυτοκινήτων BANIO Beauty Land Κ.ΕΠΙΚ ΣΔΒ Αμφιθέατρο ΠΓΝ Αττικόν ΤΕΠ ΑΤΤΙΚΟΥ\nΠώς να πάτε σε κορυφαία αξιοθέατα στη πόλη Αθήνα με τις δημόσιες συγκοινωνίες Sloop Απλά Ελληνικά Αγιοι Ανάργυροι Mucca P.A.G.E. Echoes Cutty Sark Σταθμός ΗΣΑΠ Ειρήνη Kika Φιλοσοφική Σχολή Moby Δικαστήρια Πρώην Στρατιωτικής Σχολής Ευελπίδων Ανθούπολη Σταθμός Προαστιακού Κηφισίας Νίκαια Geo Cafe Παραλία Παλαιού Φαλήρου Πανόραμα Seasons Άλιμος\nΠιο εύκολο να φτάσετε InkCenter Ίλιον με την εφαρμογή!


Κάλεσμα Μ. Βουρνού για συμμετοχή στους ιστιοπλοικούς αγώνες από τη νησί της Χίου | politischios.gr\nΚάλεσμα Μ. Βουρνού για συμμετοχή στους ιστιοπλοικούς αγώνες από τη νησί της Χίου\nΣΥΝΕΝΤΕΥΞΗ ΤΟΥ ΔΗΜΑΡΧΟΥ ΧΙΟΥ ΜΕ ΑΦΟΡΜΗ ΤΗN AEGEAN REGGATA\nΚάλεσμα για συμμετοχή στους ιστιοπλοίκούς αγώνες RCi & IRC Greek National Championship 2016 - Open Regatta που θα πραγματοποιηθούν το Αύγουστο στη Χίο, απευθύνει ο δήμαρχος Μ. Βουνρούς με συνέντευξη του.\nΣυνεχίζεται στη Χίο η προετοιμασία για το Πανελλήνιο Πρωτάθλημα Ιστιοπλοΐας Ανοικτής Θαλάσσης που θα πραγματοποιηθεί για πρώτη φορά στο νησί μας, από τις 28 Αυγούστου 2016 έως τις 2 Σεπτεμβρίου 2016.\nΚύριε Δήμαρχε, πιστεύετε ότι από το Πανελλήνιο Πρωτάθλημα θα έχει οφέλη η Χίος;\n«Μια τέτοια μεγάλη διοργάνωση γίνεται για πρώτη φορά στο ανατολικό Αιγαίο και αναμφίβολα θα βοηθήσει το νησί. Δεν είναι μόνο η ίδια διοργάνωση αλλά και η ευκαιρία που έχουν τόσοι πολλοί αθλητές υψηλού επιπέδου που είναι μέσα στο ναυταθλητισμό, να γνωρίσουν το νησί, τις θάλασσες του, αλλά και τους ανθρώπους του, γεγονός που προσφέρει μεγάλες ευκαιρίες στο νησί. Είναι το είδος του τουρισμού και της προβολής που χρειάζεται άλλωστε η Χίος, που είναι ένας ειδικός προορισμός με μεγάλες δυνατότητες για τέτοιες διοργανώσεις.»\nΠιστεύετε ότι η επιτυχία της διοργάνωσης θα βοηθήσει τη Χίο να φιλοξενήσει και άλλες μεγάλες αθλητικές διοργανώσεις;\n«Το Πανελλήνιο Πρωτάθλημα αποτελεί συνέχεια και άλλων προσπαθειών που είχαν γίνει στο νησί μας, όπως πέρσι η Aegean Regatta που ξεκίνησε από τη βορειοδυτική Χίο, στη Βολισσό, εγκαινιάζοντας μάλιστα ένα εντελώς καινούργιο λιμενικό καταφύγιο τουριστικών σκαφών. Επίσης θα έχει προηγηθεί το Πανελλήνιο Πρωτάθλημα Οπτιμιστ που θα γίνει στον κεντρικό λιμένα της Χίου, ενώ ακολουθεί φυσικά και το Πανελλήνιο Πρωτάθλημα, με τα σκάφη να ελλιμενίζονται επίσης στον κεντρικό λιμένα. Είναι λοιπόν το είδος διοργανώσεων που επιδιώκουμε, γιατί έχει η Χίος όλα τα φόντα να τις φέρει εις πέρας με επιτυχία, καθώς εκτός από τις υποδομές, υπάρχει το ανθρώπινο δυναμικό που αγαπά το άθλημα, το σέβεται και το απολαμβάνει. Αυτό άλλωστε είναι αυτό που χρειάζονται οι συγκεκριμένοι αγώνες, το σωστό δηλαδή «ακροατήριο». Σε όλα αυτά να προσθέσουμε και τη ναυτική και ναυταθλητική παράδοση του νησιού, καθώς όλοι γνωρίζουν ότι η Χίος πρωταγωνιστεί εδώ και χρόνια σε όλα τα αθλήματα που έχουν σχέση με το υγρό στοιχείο.»\nΠοια πιστεύετε ότι θα είναι η ανταπόκριση των κατοίκων στο Πανελλήνιο Πρωτάθλημα;\n«Τα αθλήματα της θάλασσας συγκινούν τον κόσμο εδώ πέρα. Δεν είναι επιλεκτική η απασχόληση με το ναυταθλητισμό και την ιστιοπλοΐα, αλλά κάτι γενικευμένο. Όλοι ψάχνουν μία αφορμή για να ασχοληθούν, είτε τα μικρά παιδιά που βρίσκονται σε διάφορους ομίλους που λειτουργούν με μεγάλη παράδοση και προϊστορία, είτε εμείς οι μεγαλύτεροι που αναζητούμε πάντα κάποια ασχολία σχετική με ναυταθλητικά γεγονότα. Αυτοί οι αγώνες λοιπόν προσελκύουν την προσοχή της τοπικής κοινωνίας, με τους κατοίκους της Χίου να θέλουν να δουν τους αγώνες, να γνωρίσουν τους διακεκριμένους αθλητές που θα έρθουν εδώ, να τους μιλήσουν, αλλά και να δουν τους φίλους και τους γνωστούς τους από το νησί, που θα λάβουν μέρος και αυτοί στο Πρωτάθλημα.»\nΘα βοηθήσει η διεξαγωγή του ιστιοπλοϊκού πρωταθλήματος και στην εικόνα της Χίου, που τουλάχιστον στον κόσμο έξω από το νησί, έχει συνδεθεί τον τελευταίο καιρό με τους πρόσφυγες και τις τουρκικές παραβιάσεις;\n«Αναμφίβολα το Πανελλήνιο Πρωτάθλημα θα βοηθήσει ώστε να ακουστεί η Χίος για τα θετικά της, για γεγονότα δηλαδή που δεν γεννούν προβληματισμό. Εκτός από την προβολή του νησιού θα βοηθήσει και την ίδια την κοινωνία, γιατί παρότι η καθημερινότητα δεν έχει αλλάξει για όλους μας, είναι τόσα πολλά αυτά που κατατρέχουν τους πολίτες τον τελευταίο καιρό. Είναι η οικονομική κρίση που φέρνει στα όρια, ειδικά τις νησιωτικές κοινωνίες, αλλά είναι και το προσφυγικό ζήτημα που δεν παύει να είναι η καθημερινή έννοια, όχι μόνο της δημοτικής αρχής, αλλά του συνόλου της κοινωνίας μας εδώ. Υπάρχουν άνθρωποι που επηρεάζονται πάρα πολύ και με αρνητικό τρόπο από αυτό και καταλήγει να είναι το μόνιμο ζήτημα ενασχόλησης. Ετσι γεννιέται η ανάγκη να υπάρχουν κάποια διαφορετικά θέματα στα οποία πρέπει να δώσουμε τη ψυχή μας και να τα φέρουμε εις πέρας με τον καλύτερο τρόπο.»\nΟι αγώνες θα γίνουν και στο θαλάσσιο χώρο των Οινουσσών, εκεί όπου είχαμε πρόσφατα κάποια ζητήματα με τους Τούρκους.\n«Οι αγώνες θα γίνουν στο χώρο νοτίως των Οινουσσών και ανατολικά της Χίου και θα είναι μία καλή ευκαιρία να γεμίσουν την περιοχή για αθλητικούς λόγους και για καλούς σκοπούς, πολλά ελληνικά σκάφη. Ξέρετε κάνουμε συνδιοργανώσεις με Τούρκους και πιστεύω ότι θα υπάρχουν πολλοί Τούρκοι που θα παρακολουθήσουν το Πανελλήνιο Πρωτάθλημα, καθώς έχουμε μία πάρα πολύ καλή σχέση σε επίπεδο λαών, σε επίπεδο επαγγελματιών, σε επίπεδο επισκεπτών. Δυστυχώς κάποιες φορές οι κυβερνήσεις - μάλιστα η τουρκική το έχει κάνει πολλές φορές - δεν ακολουθούν το γενικότερο αίσθημα που έχει διαμορφωθεί, ειδικά στην ανατολική ακτή.»\nΠέρα από τους αγώνες, έχετε προγραμματίσει και άλλες εκδηλώσεις;\n«Θα υπάρχει μία σειρά εκδηλώσεων, παράλληλη με τους αγώνες, όχι μόνο για τους συμμετέχοντες αλλά και για την τοπική κοινωνία προκειμένου να μπει στο αθλητικό πνεύμα. Ακόμα δεν θέλουμε να ανακοινώσουμε τι ετοιμάζουμε, αλλά θα υπάρχει μια σειρά εκδηλώσεων. Θέλουμε να μεταδώσουμε εμπειρίες ώστε να μείνει κάτι σε όποιον τις παρακολουθήσει και να μην μείνουμε σε μία απλή συναυλία ενός καλλιτέχνη. Επιδιώκουμε να μείνει κάτι σε όποιον συμμετάσχει. Ακόμα και μία μουσική εκδήλωση θέλουμε να προσφέρει εμπειρίες ώστε το τελικό αποτέλεσμα που θα μείνει στη ψυχή και την καρδιά ενός ανθρώπου, να είναι πιο δυνατό!»\nΡαντεβού λοιπόν τον Αύγουστο...\n«Οι αθλητές, οι οικογένειες αλλά και όσοι θέλουν να θαυμάσουν έναν τέτοιο αγώνα, είναι καλοδεχούμενοι στο νησί μας. Η Χίος με την παράδοση της και τη ναυτοσύνη της, είναι ένα μέρος που μπορεί να διοργανώσει τέτοιους αγώνες και τους περιμένουμε όλους...»


Δεν θέλει κόπο, θέλει…τρόπο! | Freesocial\nΚαι εμείς τον ξέρουμε και σας τον αποκαλύπτουμε! Γιατί κάθε ζώδιο, θέλει τα δικά του κόλπα στο σεξ! Ακολουθώντας τις παρακάτω συμβουλές, θα περάσετε μια νύχτα… κόλαση!\nΔράση, ορμή, επιθετικότητα: Ο Κριός είναι τo απόσταγμα της αρρενωπότητας. Η σεξουαλική ζωή του είναι ένα σαφάρι πάθους χωρίς τέλος -και οι γυναίκες τα κυνηγητικά τρόπαια. Το κυρίαρχο κριτήριο για την αναζήτηση παρτενέρ είναι η εμφάνιση, με αδυναμία στο ευλύγιστο κορμί, τα μακριά πόδια, τα πλούσια μαλλιά και την «κοψιά» χορεύτριας. Καλό σεξ για τον Κριό είναι το βίαιο και γρήγορο. Θεωρεί τα προκαταρκτικά ανούσια, ερεθίζεται, όμως, με τα αιφνίδια φιλιά.\nΑισθησιασμός, ηδονή, απόλαυση: Ο Ταύρος είναι ο σεΐχης του ζωδιακού και ένας φανατικός συλλέκτης θαυμαστριών. Τον μαγνητίζουν οι μεγαλύτερες γυναίκες, και του αρέσει να προσποιείται ότι έχει αποπλανηθεί, ενώ στην ουσία αυτός είναι που κατευθύνει τα νήματα. Η σκουρόχρωμη επιδερμίδα, τα σχιστά μάτια και τα καμπυλωτά σώματα είναι τα αγαπημένα του διεγερτικά -όπως και οι ζαρτιέρες, το bondage, αλλά και η βέρα στο χέρι σου. Μην προτείνεις ομαδικό σεξ, το θεωρεί απρόσωπο. Ούτε γρήγορο -η σεξουαλική πράξη για τον Ταύρο είναι μια δραστηριότητα μακράς διαρκείας.\nΕυφράδεια, ευγένεια, ευφυΐα: Τα όπλα που χρησιμοποιούν οι Δίδυμοι για να σαγηνεύσουν. Θα περάσουν καλά, χωρίς να δεσμευτούν συναισθηματικά -αυτός, άλλωστε είναι ο σκοπός τους. Οι μικροκαμωμένες γυναίκες, τα πορφυρά μαλλιά, τα ψηλά τακούνια, τα λευκά εσώρουχα και τα έντονα κραγιόν κινητοποιούν τον μηχανισμό της διέγερσής τους. Όσο για το σεξ, δεν είναι παρά ένα πολύπλοκο παιχνίδι, και με πανουργία πείθουν τη σύντροφό τους να συμμετάσχει σε kinky σενάρια και swinging βραδιές.\nΕυαισθησία, μελαγχολία, αισθαντικότητα: Τα χαρακτηριστικά του Καρκίνου καθορίζουν και τη σεξουαλική του ταυτότητα. Για εκείνον, το σεξ δεν είναι ούτε πράξη αναπαραγωγής ούτε kinky παιχνίδι., αλλά μια τελετουργία λατρείας, μια επένδυση συναισθημάτων. Ανθεκτικός όσο δεν πάει, τερματίζει πολύ αργότερα από τους υπόλοιπους του ζωδιακού κύκλου και τρελαίνεται για ψηλές, δυνατές, αυταρχικές γυναίκες με μεγάλο στήθος. Αν, μάλιστα, κρατούν και μαστίγιο, ακόμη καλύτερα, αφού εκτός από τις στρίπερ, τις σερβιτόρες και τις αεροσυνοδούς, ο Καρκίνος έχει αδυναμία και στην dominatrix.\nΠερηφάνεια, ηθική, ευγένεια χαρακτηρίζουν τον Λέοντα, ο οποίος βλέπει το σεξ ως μια πράξη λατρείας και μια κατάθεση ψυχής. Τα φιλιά πρέπει να περιέχουν πάθος, το δάγκωμα είναι ένδειξη αφοσίωσης και το μασάζ αντικαθιστά τα χάδια. Η φαντασία, πάλι, δεν είναι απαραίτητη. Γυναίκες με μακριά, κυματιστά μαλλιά και σκούρο δέρμα τραβούν την προσοχή του -αν, μάλιστα, κάνουν στριπτίζ και είναι πρόθυμες να υποταχθούν, τόσο το καλύτερο. Όμως, το βασικό κίνητρό του είναι το πάθος: Κάθε φορά πρέπει να είναι σαν την πρώτη.\nΤελειότητα, περιέργεια, εκκεντρικότητα. Τα χαρακτηριστικά που διέπουν αυτό το ζώδιο της Γης, ταυτισμένο με τις σωματικές αισθήσεις, θα τα βρείτε και στο κρεβάτι του. Ο Παρθένος είναι ένας πιανίστας των οργασμών: Λίγοι άντρες ξέρουν να χρησιμοποιούν τα δάχτυλά τους με τόση δεξιοτεχνία όσο εκείνος. Εχει ζωηρότατες φαντασιώσεις, αλλά και απόλυτο έλεγχο του εαυτού του. Κι έτσι, η διάρκεια της σεξουαλικής πράξης μπορεί να επιμηκυνθεί επ’ αόριστον, προσφέροντας ταντρικές εμπειρίες.\nΑρμονία, γοητεία, δικαιοσύνη. Για τον Ζυγό, δεν υπάρχει σεξ, αλλά έρωτας, ο οποίος θυμίζει περισσότερο κονσέρτο κλασικής μουσικής, με μεγάλη διάρκεια και πολλά κρεσέντο. Το ζώδιο αυτό έλκεται από τις ψηλές γυναίκες, την κλασική ομορφιά, το αλαβάστρινο δέρμα και την ευφυΐα.\nΜεταμόρφωση, ένταση, ανατροπή: Ολα αυτά συμβαίνουν στο κρεβάτι του Σκορπιού, αφού το σεξ γι’ αυτόν είναι μια χρονοβόρα διαδικασία εξερεύνησης του σώματος. Εχει αδυναμία στις ξανθιές γυναίκες, τα μεγάλα οπίσθια και τη μυρωδιά του σώματος. Χρησιμοποιεί τη γλώσσα του ως εργαλείο ανίχνευσης, ενθουσιάζεται με υλικά όπως το latex και το δέρμα, του αρέσει να δένει τα χέρια και τα μάτια, και θεωρεί ότι η υποταγή και η ταπείνωση είναι τα πιο ισχυρά αφροδισιακά.\nΔιαλογισμός, ρομαντισμός, εμπειρία: Ο Τοξότης φαίνεται πως είναι φτιαγμένος για να απελευθερώνει τις γυναίκες από τα δεσμά των σεξουαλικών τους αναστολών. Ονειρό του είναι να μετατρέψει την ντροπαλή σε λαγουδάκι του σεξ και τη συντηρητική σε παλλακίδα.\nΑφοσίωση, υπολογισμός, σοφία. Ο συγκρατημένος Αιγόκερως κρατά κλειδωμένα τόσο τα συναισθήματα όσο και τις φαντασιώσεις του. Οι τελευταίες δε σπανίως υλοποιούνται αφού δεν εξωτερικεύονται. Αν, όμως, τον καταφέρεις να ανοίξει την καρδιά του, θα βρεις μέσα τα πάντα, από bondage και spanking μέχρι μάσκες και πρωτόγονα μαλλιοτραβήγματα.\nΕκκεντρικότητα, μυστήριο, πρωτοπορία. Για τον Υδροχόο, το σεξ είναι μια πνευματική εμπειρία. Κάθε γυναίκα θα νιώσει εκλεκτή κοντά του. Στη συνέχεια θα την προσυλητίσει στο διεστραμμένο δόγμα του. Επινοητικός, ανυπόμονος και πεισματάρης, του αρέσει να οδηγεί δυναμικές γυναίκες στα άκρα. Bondage, φετίχ, εξευτελισμός, τα αγαπημένα του.\nΔιαίσθηση, ανιδιοτέλεια, ευαισθησία. Ο Ιχθύς είναι ο ευγενής του κρεβατιού και προσφέρει παραισθησιακές σεξουαλικές απολαύσεις. Τίποτα δεν τον σοκάρει, θεωρεί ότι ο πειραματισμός είναι απαραίτητο στοιχείο της διέγερσης, και διανθίζει το σεξ με hardcore πορνογραφία, καταχρήσεις και φετιχιστικά αντικείμενα.\n"Πετώντας" σε μια ωφέλιμη διαδρομή του χρόνου


Στην Αθήνα τα έργα της Ελληνικής συμμετοχής από την Biennale Νέων Δημιουργών Ευρώπης κ΄Μεσογείου 2013 / Ιταλία - Αγκόνα. - Καλλιτεχνικά Νέα\nΑρχική Καλλιτεχνικά Νέα Στην Αθήνα τα έργα της Ελληνικής συμμετοχής από την Biennale Νέων Δημιουργών Ευρώπης κ΄Μεσογείου 2013 / Ιταλία - Αγκόνα.\nΣτην Αθήνα τα έργα της Ελληνικής συμμετοχής από την Biennale Νέων Δημιουργών Ευρώπης κ΄Μεσογείου 2013 / Ιταλία - Αγκόνα.\nΣτην Αθήνα τα έργα της Ελληνικής συμμετοχής από την Biennale Νέων Δημιουργών Ευρώπης κ΄Μεσογείου 2013 /\nΙταλία - Αγκόνα.\nΈκθεση των έργων που εκπροσώπησαν την χώρα μας στην πρόσφατη Biennale Νέων Δημιουργών Ευρώπης και Μεσογείου, με διεθνή τίτλο και θέμα: ''Errors Allowed'' :\n''Λάθη Επιτρέπονται'', πραγματοποιείται στον σύγχρονο εκθεσιακό χώρο C.A.M.P.\n(Contemporary Art Meeting Point : Σημείο Συνάντησης Σύγχρονης Τέχνης)\nστο κέντρο της Αθήνας, στην πλατεια Κοτζιά, 7-16/1/'14.\nΣοφία Ντόνα (Αρχιτεκτονική / Architecture) για την παράλληλη παρουσίαση ''On Board''/\n/αναφορά στο 4ο Διεθνές Συνέδριο Μοντέρνας Αρχιτεκτονικής (C.I.A.M.) που λόγω των Πανευρωπαικών εξελίξεων πραγματοποιήθηκε το 1933, στην θαλάσσια διαδρομή Μασσαλία - Πειραιάς και πάνω στο Aτμόπλοιο''Πατρίς 2'':''SS Patris 2'',με απουσία του Γερμανικού Bau Haus και πρωταγωνιστή τον Αρχιτέκτονα Λε Κορμπυζιέ (Le Corbusier) της Γαλλικής Αrt Neuveau.\nΗ Ένωση αριθμεί σήμερα 61 διεθνή μέλη (κρατικούς φορείς, φορείς τοπικής αυτοδιοίκησης, πολιτιστικά ιδρύματα, μουσεία, ανεξάρτητους φορείς τέχνης) και αναπτύσσει στενή συνεργασία\nμε εταίρους σε όλη την Ευρωπαική Ήπειρο, την Μέση Ανατολή και την Βόρεια Αφρικανική Ακτή ενώ δραστηριοποιείται στην Οργάνωση Δράσεων που στοχεύουν στην Μεσογειακή Διασπορά Πολιτισμού και Νεανικής Καλλιτεχνικής Δημιουργίας.\n*Η έμπρακτη και οργανωμένη παροχή δυνατοτήτων στους καλλιτέχνες\nαφ'ενός να δημιουργήσουν και να προβάλουν το έργο τους στη Διεθνή Κοινότητα\nαφ'ετέρου η διευκόλυνσή τους για ένταξη στην Εθνική και Διεθνή Αγορά\nστον τομέα της Καλλιτεχνικής Δημιουργίας και του Πολιτισμού.\n*Η Δημιουργία εποικοδομητικών Πολιτιστικών Διαύλων.\n*Ο Πειραματισμός σε νέες μορφές Τέχνης.\n*Η υποστήριξη της κινητικότητας και αλληλεπίδρασης των Καλλιτεχνών\nμέσα στο Ευρωπαικό κ΄Μεσογειακό γίγνεσθαι.\n*Η ανάδειξη της Τέχνης ως Εκπαιδευτικής διαδικασίας.\nΟ Γιώργος Λαζόγκας /Εικαστικός,Αρχιτέκτονας,\nο Μάριος Σπηλιόπουλος /Εικαστικός,\nο Ζάφος Ξαγοράρης /Εικαστικός, Αρχιτέκτονας,\nη Παυλίνα Βερέμη /Χορογράφος,Χορεύτρια,\nη Αναστασία Γεωργάκη /Μουσικός,\nο Γιάννης Λεοντάρης /Κινηματογραφιστής,Σκηνοθέτης,\nο Γιώργος Μπότσος /Εικαστικός,Κομίστας,\nη Σοφία Διονυσοπούλου /Θεατρική Συγγραφέας\nΣαν απόκλιση από το πρότυπο, σαν ίχνος-μαρτυρία μιας διαδικασίας, σαν εμπειρία που οδηγεί στο σωστό, σαν επιλογή, σαν αναβολή, σαν εργαλείο δουλειάς, σαν επίτηδες σχεδιασμένο λάθος, σαν αστοχία... και λοιπα.\nΟ Γεώργιος Κακής Κωνσταντινάτος μιλώντας στα πλαίσια του Συμποσίου διετύπωσε:\n''Κατά μία έννοια -θάλεγε κανείς- ότι η Τέχνη είναι περιττή!\nΠράγματι λοιπόν, με την έννοια αυτή, τον Παρθενώνα δεν μπορούμε να τον κάνουμε\nούτε ντισκοτέκ!, ούτε μπουτίκ!, ούτε πυρηνικό καταφύγιο!: είναι ''περιττός''!\nΊσως γι'αυτό εξ'άλλου κάποιοι σκέπτονται να τον διαθέσουν. Άσε που είναι και ''ερείπιο''.\nΠρέπει ωστόσο να μάθουμε ν'αγκαλιάζουμε τα ''ερείπια'' του Πανανθρώπινου Πολιτισμού μας\nόπως και τα ερείπια-λάθη, τα προσωπικά μας: Μέσα εκεί βρίσκεται η αιωνιότητα του εαυτού μας.\nΜέσ'απ'αυτά βρίσκουμε σαν Οδυσσέας, τον τελικό δρόμο για την προσωπική μας Ιθάκη.\nΚαι μόνον τότε η Μοντέρνα Τέχνη ''πατάει'',όταν η μιά της όψη είναι το ''σήμερα'' ή το ερχόμενο ''αύριο'' και η άλλη το καθολικό πανανθρώπινο ''πάντα.''\nΆς θυμηθούμε τον Σαίξπηρ που έλεγε πως ''Ο Ποιητής, είναι το σύντομο χρονικό της εποχής του!''\nΚαι κάθε εποχή αφ'ενός μεν έχει κοινά με την προηγούμενη και την επόμενη\nαφ'ετέρου οφείλει να ξαναπεί το Τραγούδι της Ζωής με τον δικό της τρόπο.\nΤον τρόπο που κάθε εποχή διαμορφώνει το αρχικό φώνημα ''Α'' που εκφέρει ως κλαυθμό-θρήνο\nκάθε μωρό που έρχεται στον κόσμο. Αυτό το Αρκτικό ''Α'' πρέπει να είναι και η βάση\nτης εκφοράς του λόγου, που προσδιορίζει την Αλήθεια Αισθήματος του Ηθοποιού(Καλλιτέχνη)\nανάμεσα σ'αυτό που νοιώθει και σάυτό που εκφέρει(εκθέτει).\nΑν έτσι λειτουργήσει μπορεί κάλλιστα να πάει να παίξει μιλώντας Ελληνικά στους Εσκιμώους:\nΘα τον καταλάβουν! Θα καταλάβουν τα κινήματα της ψυχής του.\nΟτιδήποτε λιγώτερο απ'αυτό, δεν επιζει. Απλώς προσποιείται το νόημα, απλώς μας τρώει τον χρόνο, και καθυστερεί αυτούς που πράγματι έχουν να πουν πολλά.\nΓύρω μας βρίσκονται έργα που μιλάνε μια παγκόσμια εικαστική -και άλλων μορφών Τέχνης- γλώσσα.\nΕναρμονισμένα με την εποχή, είναι σαν θραύσματα σκέψεων, ύλης, προθέσεων, οργανωμένου μακαι άδηλου υλικού. Τα περισσότερα δείχνουν -ευτυχώς- ατελείωτα.\nΗ θερινή εμπειρία μας στην Βiennale της Ιταλίας, μας έδειξε ότι η Ελληνική ομάδα\nπρωτοπορούσε δυναμικά σε σχέση με τις άλλες ομάδες, στην επίδειξη ιδεών και υλικού,\nπάνω στο δεδομένο θέμα ''Λάθη επιτρέπονται''.\nΤα λάθη είναι ατελή... αφήνουν αποσιωπητικά... μπορούν να είναι και μια ταπεινή αναγνώριση\nτης αδυναμίας μας: και είναι ακριβώς αυτή η αναγνώριση της αδυναμίας που μας κάνει εν τέλει δυνατούς, εν σχέσει με άλλους ανειλικρινείς ισχυρούς.\nΗ Τέχνη ξεκινάει μ'έναν αναστεναγμό!\nΤον αναστεναγμό αυτόν τον παίρνουν οι Έλληνες τεχνίτες τής Ακρόπολης και υλοποιούν αιώνες πριν τον Ατελή Ρυθμό. Το στυλ Infinito.Υπάρχουν δηλαδή αρχιτεκτονικά μέλη,που αφού μέσα απο μια αφάνταστα σφριγώδη προσπάθεια έφθασαν απο την Πεντέλη και υψώθηκαν στην Ακρόπολη, οι φροντιστές τους, τα άφησαν εκεί ατελείωτα, άπεργα, όπως λέμε στην αρχιτεκτονική γλώσσα,με εξοχές άγλυφες,με επιφάνειες αλείαντες. Λάθη επιτρέπονται...!\nΕίναι για τον ίδιο λόγο που ο Μπάχ γράφωντας την τελευταία συμφωνία του, την αφήνει ατελή.\nΕνώ έχει χρόνο να την ολοκληρώσει! Καταλαβαίνουμε πως το κάνει επίτηδες διότι για τα τελευταία φθογγόσημα που γράφει, χρησιμοποιεί τις νότες Re,Do,Mi,πάνωDo, που στην δυτική μουσική παριστάνονται με τα γράμματα B, A, C, H, δηλαδή BACH, το όνομά του, μια ιδιότυπη υπογραφή τέλους.\nΑυτά σημαίνουν την καθολική αλήθεια πως ότι κι αν κάνεις, όσο λαμπρό κι αν είναι, θα μείνει ατελές. Σημαίνουν πως κι εσύ ο ίδιος είσαι ατελής. Σημαίνουν πως η ατέλεια ολοκληρώνει το έργο.\nΔιότι παρ'όλ'αυτά, οφείλουμε να δρούμε και να θέλουμε τείνουμε στο Τέλειον, έστω κι αν η στόχευση μας αυτή εκφράζεται μέσα από μιά παντελή άρνηση του! Και ναι, υπάρχει το καλύτερο χρώμα,το καλύτερο άκουσμα, η καλύτερη χειρονομία ή μορφασμός επί σκηνής, επί τελάρου, επί ψυχής.\nΚοιτάξτε.Η παρουσία 2 Υδρογόνων και 1 Οξυγόνου δεν αρκεί για να σχηματισθεί Ύδωρ.\nΧρειάζεται όπως λέει εκεί στην Χημεία και η παρουσία σπινθήρος!\nΣας καλώ όλους να προβληματισθούμε περισσότερο πάνω σ'αυτήν ακριβώς την ύπαρξη σπινθήρος.\nΕίναι δηλαδή σαν να με ρωτάει ο Βεζούβιος τι εχω να πω μετά το ''δρώμενο'' της έκρηξής του,\nκι εγω να του απαντάω: έχω να πω για την έκρηξή σου! Οχι γι'αυτό που υπάρχει, αλλά γι'αυτό που δεν είναι ακόμα αρκετό.\nΚι αυτό συμβαίνει όταν πολλές φορές ο σπινθήρας δεν στέκεται ολοκληρωμένα μέσα από σκηνικούς κανόνες, κανόνες Τέχνης. Παρουσιάζετε τα έργα σας... θέλετε να τα παρουσιάσετε....\nαυτό υπακούει σε παραστασιακούς κανόνες. Οπού σκηνή είναι το τελάρο ή η οθόνη ή η όποια εγκατάσταση.\nΘεωρήστε το έργο σας σαν Θεατρική Παράσταση. Μέσα σ'αυτήν υπάρχει ένα αποφασιστικό,\nένα κρίσιμο επίκεντρο, ένας κόμπος αντιθέσεων και συγκρούσεων, επιθυμιών και θελήσεων,\nπου γι'αυτόν γίνονται όλα. Κάτι λιγώτερο απ'αυτό ''νερώνει'' το έργο Τέχνης.\nΟι Τέχνες μεταξύ τους επικοινωνούν και εύκολα μπορεί κανείς να διαπιστώσει, οτι το να ζωγραφίζει ή να κάνει γλυπτική, είναι ταυτόχρονα μύηση και σπουδή στην Θεατρική Σκηνική Πράξη.\nΤέλος, να απευθυνθώ στους Καλλιτέχνες που δεν προκρίθηκαν, με βάση π.χ.κριτήρια όπως,\nτο αν το έργο τους ήταν εντός ή εκτός -και σε τι βαθμό- της δεδομένης θεματολογίας του λάθους,ή αν χρησιμοποιούσε αρκούντως την σημειολογική γλώσσα της εποχής, και λοιπά.\nΕύχομαι να επανέλθουν δριμύτεροι, παρουσιάζοντας το δικό τους πολύτιμο μαργαριτάρι,\nδημιουργώντας ενδεχομένως οι ίδιοι, με την Δύναμη του τρόπου κ΄της αλήθειας τους, την εποχή!\nΤα μαργαριτάρια ως γνωστόν δημιουργούνται, όταν σ'ένα άνοιγμα του οστράκου, 2-3 κόκκοι άμμου μπαίνουν μέσα του και πληγώνουν το ευαίσθητο λευκό του σώμα.\nΈνα μίγμα τότε ιδιότυπων δακρύων και αίματος, ξεχύνεται για να επουλώσει την πληγή.\nΈτσι στο κέντρο κάθε μαργαριταριού βρίσκονται πάντα λίγοι κόκκοι άμμου,\nβρίσκεται πάντα μια πληγή!\nΤελευταία ενημέρωση Δευτέρα, 13 Ιανουάριος 2014


Πολλά κομμάτια της παλιάς πόλης έχουν αναπαλαιωθεί. Υπάρχουν όμως ακόμη στενά που πλαισιώνονται από ετοιμόρροπα σπίτια. Κυριολεκτικά έτοιμα να πέσουν. Η μπογιά τους είναι ξεφτυσμένη και εκ πρώτης όψεως δεν θα μπορούσε κανείς να πει ότι είναι όμορφα σπίτια. Μου έχει τύχει μερικές φορές όμως να περπατάω στις γειτονιές αυτές και να έχει ήλιο. Ο φθινοπωρινός, ο χειμερινός. Αυτός που τυλίγει τα πάντα σε μια κοκκινιά, σ’ ένα χρυσαφί χρώμα. Όλα φαίνονται απλά, χρυσαφένια, όμορφα. Σαν χρυσό όνειρο.\nΜεταμορφώνει τα ερείπια των Βεροιώτικων μαχαλάδων και τα κάνει αρχοντικά σε αποχρώσεις ζεστές. Το έχω δει σε πολλά μέρη αυτό το όνειρο. Στην Βενετία, για παράδειγμα, είχα χάσει το τραίνο που θα με επέστρεφε Μιλάνο και βρέθηκα να τριγυρνάω μόνος στην πόλη ολόκληρη μέρα. Ο ήλιος, σε συνδυασμό με το χρώμα των κτιρίων και το νερό δημιουργούσε μια εικόνα που δεν μπορώ να την ξεχάσω. Όλα χρυσά. Στα Πιέρια, το φθινόπωρο, αργά το απόγευμα όταν πέφτει ο ήλιος, βλέπεις τριγύρω σου μια θάλασσα από χρυσά φυλλά που απλώνεται παντού.\nΌπως και στα αληθινά όνειρα, τις φορές που θυμάμαι να περιβάλλομαι από χρυσάφι, ήμουν μόνος. Νομίζω πως όταν είσαι μόνος, εκτιμάς πολύ περισσότερο το χώρο γύρω σου. Ανακαλύπτεις λεπτομέρειες μικρές που δεν τις βλέπεις όταν έχεις παρέα. Λεπτομέρειες που ομορφαίνουν, χωρίς να φωνάζουν. Subtile details.\nΌταν πέφτει λοιπόν το κατάλληλο φως, την κατάλληλη στιγμή, σε μερικές μόνο λεπτομέρειες, αναγκάζεσαι και τα βλέπεις όλα διαφορετικά και μένεις μαλάκας. Σαν να σου κρύβονται ακριβώς κάτω από την μύτη σου και τα βλέπεις μόνο όταν αποφασίσει ο ήλιος ότι πρέπει να τα δεις. Και δεν είναι μόνο τα δέντρα ή τα κτίρια που φωτίζονται από τον ήλιο αποκαλύπτοντας λεπτομέρειες. Πολλές φορές το ίδιο συμβαίνει και με ανθρώπους. Ανακαλύπτεις λεπτομέρειες σε ανθρώπους που σε αναγκάζουν να αναθεωρήσεις τις αρχικές σου απόψεις γι’αυτούς.\nΤελικά ο Bob Ross ξέρει τι κάνει.\nΜε μια πινελιά ροζ στον ουρανό του, αλλάζει τον πίνακά του και από γούρνα το νερό γίνεται λιμνούλα στα Απαλλάχια. Αυτό που με τσατίζει είναι που ξέρω ότι όλα, έμψυχα ή μη, κρύβουν λεπτομέρειες που δεν τις εκτιμώ. Δεν θα έπρεπε να περιμένω τον ήλιο για να τα βλέπω όμορφα.\nΑναρτήθηκε από Bostanite στις 12:49 π.μ. 6 σχόλια:\nΜεγάλωσα μέσα στη βροχή. Σε μία χώρα όπου σχεδόν ποτέ δεν σταματά να βρέχει, παρά μόνο μερικές εβδομάδες το καλοκαίρι.\nΌταν ήρθα Ελλάδα εγκαταστάθηκα πάλι σε μια πόλη που είναι συνυφασμένη με κρύο, νερό, βροχή, γκρίζο, συννεφιά και απίστευτη ομίχλη.\nΜάλλον γι'αυτό μου αρέσει ο χειμώνας. Όχι ο άσπρος, όπως αυτός προβάλλεται μέσα από ταινίες και τηλεόραση. Δεν ζούμε στην Νορβηγία, με άσπρα ελάτα και σπιτάκια να φωτίζονται από χαρούμενα φωτάκια.\nΑλλά ο γκρίζος. Ο βρώμικος χειμώνας. Αυτός που σε κάνει να νομίζεις ότι θα πεθάνεις αν ξαναφυσήξει ο αέρας τα βρεγμένα από την παγωμένη βροχή ρούχα σου.\nΑυτός που σε κάνει να τρέχεις μέσα στις λάσπες για να προλάβεις το ταξί και αυτός που σε κάνει το τσιγάρο να ακουμπά στα βρεγμένα σου χείλη και να γλιστρά από τα παγωμένα σου χέρια. Αυτός που σου κρύβει τον ήλιο για τρεις βδομάδες, έτσι για να μην ξεχνάς να τον εκτιμάς και αυτόν. Μου αρέσει και ο καλός καιρός. Δεν λεώ. Απλά νιώθω σαν στο σπίτι μου όταν βρέχει, ή όταν έχει ομίχλη.\nΌπως στην θεωρία μια καλή καρμπονάρα είναι πιο νόστιμο φαγητό από ένα τουρλού. Αν το τουρλού όμως το έχει κάνει η μάνα σου και σου θυμίζει τα παιδικά και απλά σου χρόνια? Τουρλού - Καρμπονάρα 1-0.\nΕκτιμώ μια καλή καρμπονάρα και ένα απόγευμα σε beach bar κάπου στη Χαλκιδική.\nΜου αρέσει όμως το αχνιστό τουρλού με την βροχή να χτυπά στα τζάμια.\nΑναρτήθηκε από Bostanite στις 5:53 μ.μ. 1 σχόλιο:


Αποκτήστε το μωρό σας στην καλύτερη αρχή με δωρεάν συμβουλές από το Start4Life. για τα μηνύματα ηλεκτρονικού ταχυδρομείου τώρα!\nΕίναι ασφαλές να πίνετε αλκοόλ όταν είστε έγκυος;\nΠώς επηρεάζει το αλκοόλ το αγέννητο μωρό μου;\nΠώς να αποφύγετε το αλκοόλ στην εγκυμοσύνη\nΤι είναι μια μονάδα αλκοόλ;\nΥπηρεσίες υποστήριξης αλκοόλ\nΟι ειδικοί εξακολουθούν να μην είναι βέβαιοι για το πόσο αλκοόλ, εάν υπάρχει, είναι απολύτως ασφαλές για να έχετε ενώ είστε έγκυος, οπότε η ασφαλέστερη προσέγγιση δεν είναι να πίνετε καθόλου, ενώ περιμένετε.\nΟι επικεφαλής ιατρικοί υπάλληλοι του Ηνωμένου Βασιλείου συστήνουν ότι εάν είστε έγκυος ή σχεδιάζετε να μείνετε έγκυος, η ασφαλέστερη προσέγγιση δεν είναι να καταναλώσετε αλκοόλ, για να περιορίσετε τους κινδύνους για το μωρό σας στο ελάχιστο.\nΤο πόσιμο κατά την εγκυμοσύνη μπορεί να οδηγήσει σε μακροπρόθεσμη βλάβη στο μωρό, όσο περισσότερο πιείτε τόσο μεγαλύτερος κίνδυνος.\nΌταν πίνετε, το αλκοόλ περνά από το αίμα σας μέσω του πλακούντα και του μωρού σας. Το ήπαρ ενός μωρού είναι ένα από τα τελευταία όργανα που αναπτύσσεται και δεν ωριμάζει μέχρι τα τελευταία στάδια της εγκυμοσύνης. Το μωρό σας δεν μπορεί να επεξεργαστεί το αλκοόλ όσο μπορείτε, και η υπερβολική έκθεση σε αλκοόλ μπορεί να επηρεάσει σοβαρά την ανάπτυξή του.\nΕκτός από τον κίνδυνο αποβολής, πιο πρόσφατες έρευνες έδειξαν ότι η κατανάλωση αλκοόλ, ιδιαίτερα κατά τους πρώτους τρεις μήνες της εγκυμοσύνης, αυξάνει επίσης τον κίνδυνο πρόωρης γέννησης και χαμηλού βάρους γέννησης.\nΕάν επιλέξετε να πιείτε μετά τους τρεις πρώτους μήνες της εγκυμοσύνης σας, η κατανάλωση οινοπνεύματος συνεπάγεται κινδύνους να επηρεάσει το μωρό σας αφού γεννηθεί. Οι κίνδυνοι είναι μεγαλύτεροι όσο περισσότερο πίνετε. Τα αποτελέσματα περιλαμβάνουν μαθησιακές δυσκολίες και προβλήματα συμπεριφοράς.\nΗ κατανάλωση αλκοόλ κατά τη διάρκεια της εγκυμοσύνης μπορεί να προκαλέσει στο μωρό σας να αναπτύξει μια σοβαρή κατάσταση που ονομάζεται σύνδρομο εμβρυϊκού αλκοόλ (FAS). Τα παιδιά με FAS έχουν\nΗ κατανάλωση λιγότερης ποσότητας, και ακόμη και η κατανάλωση μεγάλων ποσοτήτων σε μεμονωμένες περιπτώσεις, μπορεί να σχετίζεται με μικρότερες μορφές FAS. Ο κίνδυνος είναι πιθανό να είναι μεγαλύτερος όσο περισσότερο πίνετε.\nΜπορεί να μην είναι τόσο δύσκολο όσο σκέφτεστε να αποφύγετε εντελώς το αλκοόλ για εννέα μήνες, καθώς πολλές γυναίκες ξεφεύγουν από την γεύση του οινοπνεύματος από την αρχή της εγκυμοσύνης. Οι περισσότερες γυναίκες παραιτούνται από το αλκοόλ όταν ξέρουν ότι είναι έγκυες ή όταν προγραμματίζουν να μείνουν έγκυες.\nΟι γυναίκες που ανακαλύπτουν ότι είναι έγκυες αφού έχουν ήδη μεθυσθεί κατά τη διάρκεια της πρώτης εγκυμοσύνης θα πρέπει να αποφύγουν την περαιτέρω κατανάλωση αλκοόλ. Ωστόσο, δεν πρέπει να ανησυχούν άσκοπα, καθώς οι κίνδυνοι του μωρού τους να επηρεαστούν είναι πιθανόν να είναι χαμηλοί. Εάν ενδιαφέρονται, πρέπει να συμβουλευτούν το γιατρό ή τη μαία τους.\nΕάν αποφασίσετε να πίνετε όταν είστε έγκυος, είναι σημαντικό να γνωρίζετε πόσες μονάδες καταναλώνετε.\nΜία μονάδα του Ηνωμένου Βασιλείου είναι 10 χιλιοστόλιτρα (ml) ή οκτώ γραμμάρια καθαρής αλκοόλης. Αυτό είναι ίσο με\nΜπορείτε να μάθετε πόσες μονάδες υπάρχουν σε διαφορετικούς τύπους και μάρκες ποτών με τη μονάδα Drinkaware και αριθμομηχανή θερμίδων.\nΕάν διαθέτετε smartphone Android, iPhone, iPad ή iPod touch, μπορείτε να κατεβάσετε το δωρεάν πρόγραμμα παρακολούθησης ποτών από το Google Play ή το iTunes App Store. Σας επιτρέπει να κρατάτε ένα ημερολόγιο ποτών και να λαμβάνετε σχόλια σχετικά με το ποτό σας.\nΔιαβάστε περισσότερα σχετικά με τις μονάδες αλκοόλ.\nΕάν έχετε δυσκολία να μειώσετε τι πίνετε, μιλήστε με τη μαία σας, γιατρό ή φαρμακοποιό σας.\nΕμπιστευτική βοήθεια και υποστήριξη διατίθενται επίσης από τις τοπικές υπηρεσίες παροχής συμβουλών\nΔιαβάστε περισσότερες συμβουλές σχετικά με τη μείωση του ποτού σας.\nΠάρτε τα μηνύματα εγκυμοσύνης και μωρών\nΣυνειδητοποιώντας ότι έχετε ένα πρόβλημα με το αλκοόλ είναι το πρώτο βήμα για να βελτιωθείτε, αλλά είναι συχνά το πιο δύσκολο\nΕγγραφείτε για εβδομαδιαία μηνύματα ηλεκτρονικού ταχυδρομείου σχετικά με την εγκυμοσύνη και το μωρό σας, με συμβουλές από ειδικούς, μαμάδες και μπαμπάδες\nΟι «κοινωνικοί πότες» μπορεί να προκαλέσουν εξίσου μεγάλη βλάβη στην υγεία τους όπως οι αλκοολικοί και οι αλκοολικοί\nΜάθετε σχετικά με τους κινδύνους παράνομων υψηλών επιπέδων εγκυμοσύνης\nΒοηθήστε με όλες τις πτυχές της εγκυμοσύνης σας από την περιοχή σας\nΕίστε κοινωνικός πότης;\nΠαράνομα ναρκωτικά στην εγκυμοσύνη\nPrevious Previous post: αλισκιρένη από το στόμα: χρήσεις, παρενέργειες, αλληλεπιδράσεις, εικόνες, προειδοποιήσεις και δοσολογία\nNext Next post: μας-Ιαπωνία συνεταιριστική οργάνωση του προγράμματος ιατρικών επιστημών και την ιστορία


Πλεονέκτημα πρόκρισης στον τελικό για την Λιντς (video) - Novasports.gr\nΠλεονέκτημα πρόκρισης στον τελικό για την Λιντς (video)\nΗ "πληγωμένη" λόγω τραυματισμών Λιντς κατάφερε να αποδράσει από το Πράιντ Παρκ νικώντας 0-1 την Ντέρμπι με το γκολ του Ρουφ.\n11/05/2019 • 21:32\nΝίκη της Λιντς με γκολ του Ρουφ\nΜετρημένες στα δάχτυλα του ενός χεριού ήταν οι φάσεις του πρώτου ημιχρόνου. Η Ντέρμπι που μπήκε πιο δυνατά, πλησίασε στο γκολ στο 8', αλλά ο Μπεράρντι πρόλαβε το σουτ του Νάτζεντ. Στο 12' ο Ντάλας σούταρε άουτ με το δεξί και αυτές ήταν όλες οι φάσεις του 45λέπτου. Η Λιντς είχε την κατοχή, κυκλοφόρησε καλύτερα την μπάλα, αλλά χωρίς γκολ.\nΔιαφορετική ιστορία στο δεύτερο μέρος, με τον Χάρισον να ακουμπάει το γκολ στο 47' και τελικά αυτό να έρχεται στο 55΄, όταν ο Χάρισον σέρβιρε και ο Ρουφ με άμεση εκτέλεση έκανε το 0-1. Η φάση που σημάδεψε την αναμέτρηση έγινε στο 77' όταν ο διαιτητής Πάουσον έδειξε πέναλτι σε ανατροπή του Χάρισον στον Ουίλσον, αλλά με υπόδειξη του βοηθού του πήρε πίσω την απόφαση του καταλογίζοντας επιθετκό φάουλ.\nΤο 0-1 έμεινε μέχρι το τέλος, με τα "παγώνια" να παίρνουν προβάδισμα ενόψει του επαναληπτικού που θα γίνει σε 4 μέρες στο γήπεδό τους.\nΝΤΕΡΜΠΙ: Ρους, Μπογκλ, Τομόρι, Κίογκ, Μαλόουν, Χολμς(70' Μπένετ), Τζόνσον, Μάουντ, Ουίλσον, Λόρενς(86' Χαντλστόουν), Νάτζεντ(64' Μάριοτ)\nΛΙΝΤΣ: Κασίγια, Έιλινγκ, Μπεράρντι, Κούπερ, Ντάλας, Φίλιπς, Κλιχ, Φορσόου(23' Σακλτον), Ερνάντες, Χάρισον, Ρουφ(80' Κλαρκ)